qundao/data-zh-poetry huggingface dataset:
期戴彦季不至
作者：黄玠
朝代：元

众星荧荧不如月，五金铮铮不如铁。剡溪公子来何迟，铁为灵金人不知。君看针头小于刺，摩挲生涩无光辉。大哉天地共消息，子北午南分坎离。
某甫者章氏之庶孽子也所出微不得与众兄弟齿治田庐供衣食比分财得黄金盘杆一其从父弟俊甫方脩青龙镇学一日持以造之曰我为农无用此吾家二先生死无后愿鬻此置祠学宫之侧买田收其租入春秋二时用少牢具祀之以徼福于先圣先贤慰吾父与伯父师弟子之心冥冥之中其为我经营之余与闻斯言时至元后癸未岁也每思其人故作诗以寄之
作者：黄玠
朝代：元

章氏孽子操心危，少曰已爱躬芸芓。夫耕于前妇后馌，饮酒安用黄金卮。不向尊前赏歌笑，买田独置先生祠。讵忍若敖无噍类，工执艺事犹有师。昔闻此语心为喜，至今思之不能已。到处真同说项斯，遑恤他人恶闻此。当时师说诒李蟠，弃置床头如故纸。乃今面目被生憎，况肯兴怀尊死鬼。
柳塘春为顾仲瑛赋
作者：黄玠
朝代：元
体裁：七言律诗

江南二月柳条青，柳下陂塘取次行。兰杜吹香鱼队乐，草莎成罽马蹄轻。小蛮多恨身今老，张绪少年春有情。得似东吴顾文学，风前雨后听莺声。
梁邦彦王官谷见访
作者：黄玠
朝代：元

伯鸾不愿仕，叔度亦无官。葛越制隐服，竹皮裁小冠。所求年谷成，斯人获苟安。庶有一亩宫，可以歌考槃。蚤起理素发，良朋来合并。拂床正书册，整襟候门衡。无忌酷似舅，季方难为兄。朝阳双凤凰，文彩生光荣。
梁邦彦王官谷见访·其一
作者：黄玠
朝代：元

伯鸾不愿仕，叔度亦无官。葛越制隐服，竹皮裁小冠。所求年谷成，斯人获苟安。庶有一亩宫，可以歌考槃。
梁邦彦王官谷见访·其二
作者：黄玠
朝代：元

蚤起理素发，良朋来合并。拂床正书册，整襟候门衡。无忌酷似舅，季方难为兄。朝阳双凤凰，文彩生光荣。
梅花
作者：黄玠
朝代：元
体裁：七言绝句

梦散罗浮清夜长，银丝挂烛雪生香。人间那得量珠斛，合与东风聘海棠。
梅花
作者：黄玠
朝代：元

相见汉皋晚，相思湘水春。若非捐佩者，定是解珠人。根头春已动，枝面雪浑消。称是黄金屋，寻常贮阿娇。南枝已先暖，北枝犹苦寒。笛中吹不尽，画里得相看。故人不可见，梅花如故人。相思隔明月，独吟逄早春。
梅花庵为吴仲圭作
作者：黄玠
朝代：元

函三一气初未分，包括万象为阳春。亦如孤根抱独暖，不与桃李同光尘。吁嗟此意知者少，我欲往问庵中人。高官不如士白贲，厚富不如农赤贫。结茅为椒小于笠，翕翕鼻观通机神。眼中见花不见我，我身己与花为身。
樊中之鹤折其胫而死人莫之恤余独为辞瘗之
作者：黄玠
朝代：元

使尔为羊，人不汝忘。使尔为马，人不汝舍。孰使尔为鹤，其骨荦确。食人之食，不羊马是若。不安尔处，将飞而翀。忽焉跌伤，乃今畸穷。尔鸣孔哀，尔心孔棘。困于樊中，虽死谁惕。瘗鹤有冢，古人之为。神其上升，吾与尔铭之。
次韵孙尤实言诗
作者：黄玠
朝代：元

佳诗如饮泉，一寒乃清真。妙趣欲无我，宁复有袭因。学之三十年，同光犹隙尘。扰扰共高下，未足轻众人。多忤言可忘，薄奉气乃醇。羲黄复何心，适当天地春。
次韵戴彦叔见寄
作者：黄玠
朝代：元

人间制锦金粟尺，裁量无差较如一。文章要是机轴同，新巧小奇何足识。多君肯说江夏黄，剡中戴逵亦少双。两穷相值各可笑，宁尔訾相非奇庞。富贵不来良己巳，万事东风吹马耳。赌棋别墅要自佳，谁能更为苍生起。无官只作常儿遇，布衣不羡流黄案。玉楼佳召惜芳年，金谷俊游悲故主。夫须小笠乌纱帽，城外孤村春水绕。碧岩直上八百级，半空飞瀑看尤好。古来隐者非怪迂，每从此地逃侵渔。我生百拙兔守株，操觚逐食计甚疏。岂有大志恢雄图，家无甔石心晏如。焦先雅爱蜗牛庐，便欲往置烧丹炉。桑君之书悬左肘，已非昔日攀云手。江南春色苦无多，忍见行人折官柳。但愿飞霜九转成，与君晚岁扶衰朽。
次韵曹教谕见寄
作者：黄玠
朝代：元

凉风发秋夕，落木振疏阴。相思在咫尺，两契同一心。徽弦不下指，宁我有遗音。梧桐生下泽，几时成凤林。蹀躞双远游，独绕庭中树。与世欲并臧，行行迷所遇。有客吹洞箫，如泣亦如诉。花月满良宵，如何此虚度。
次韵曹教谕见寄·其一
作者：黄玠
朝代：元

凉风发秋夕，落木振疏阴。相思在咫尺，两契同一心。徽弦不下指，宁我有遗音。梧桐生下泽，几时成凤林。
次韵曹教谕见寄·其二
作者：黄玠
朝代：元

蹀躞双远游，独绕庭中树。与世欲并臧，行行迷所遇。有客吹洞箫，如泣亦如诉。花月满良宵，如何此虚度。
次韵王达之园池假山并似钱春野
作者：黄玠
朝代：元

海上诸峰皆绝奇，其高无颠下无涯。一峰飞来在平地，小小亦足同幽期。近结斋庐处其下，十里平川见多稼。客来政有酒盈尊，我生不作悠悠者。突兀眼底多伟观，如虎如貔气桓桓。或窈而深如洞穴，或峙而立如冈峦。如积钱色万钧重，如鸾鹄停欲飞动。人间此景不可孤，风月佳时与君共。偎花倚竹相鲜新，寒士亦各忘其贫。胸中丘壑故不俗，元章石交平生亲。世变纷纷参复伍，岁晚相看吾与汝。
次韵章俊甫训子
作者：黄玠
朝代：元

前朝名宦孙，承家以清白。五缫玉有光，百鍊金出色。升堂奉慈亲，甘芳极娱适。推欢及司气，兄弟仍翕翕。平生子孙念，况肯勤戒饬。叔郎烱双矑，器量牛可食。伯郎作大字，日费三斗墨。怒骂静不闻，举步垂轨则。穊种必厚收，譬彼农力穑。通才识细务，至理明大率。洪垆万石钟，重自铢两积。众口所称叹，天心为忻怿。每怜机巧徒，何殊沐猴棘。较智三十里，百失希一得。晤言篱下英，留芳待秋夕。晚节将益佳，于公有阴德。
次韵贾玄英烈女祠祠在嵊县青枫岭至元丙子天台王氏妇被掠至此齧指血题诗石上云君王无道妾当灾弃女抛男逐马来夫面不知何日见妾身当是几时回伺兵士少间投崖下而死
作者：黄玠
朝代：元

女郎号天杀气黑，题诗齧指生血滴。天白赤城山为低，一掷万仞惊魂飞。将军讵忍驱迫为，夫君不见我心悲。国破家亡两依依，人命几何花脱枝。不学明妃辞汉宠，犹使胡儿拜青冢。流光一去若箭弦，安用马上啼婵娟。语言侏离不可解，妾有一身无二天。节不可移头可碎，口血未乾身已坠。馀生含笑入九泉，不向人间偶殊配。天地阴阳有消息，终始一心如铁石。至今积水閟幽灵，呜咽疑闻髑髅泣。
次韵陈县尹汉卿见寄
作者：黄玠
朝代：元

九华山前江水长，平生故人黄绶郎。百里犹将劳抚字，欲行不行心未忙。与君已在杖者列，岂忆他时能醉狂。恨无长云数百尺，一吐愤思三千行。草间雉子毛羽短，不拟霄汉参翱翔。题诗采石吊李白，或者一驾西飞航。
次韵韩明善赠竺景渊
作者：黄玠
朝代：元

先生已高蹈，翰墨有遗香。学者走四方，斯文兹滥觞。景渊吾所亲，意思何深长。纯纯不自衒，馀子空陆梁。我行日已迈，岁月堕渺茫。向来丝竹音，犹在孔子堂。勉尔思益勤，振翮高飞翔。
水枕
作者：黄玠
朝代：元

水枕欹独眠，凉波荡柔橹。仰观天宇高，默默心自语。清云不蔽日，浊云乃多雨。造物本无为，一气异消聚。
江南稻·至元六年四月上海姚胜一等作閧
作者：黄玠
朝代：元

江南稻，雪色白可喜。去年八月天雨多，戢戢禾头尽生耳。里正急公租，饥人若羸鬼。海獠大无知，毒螫肆蛇虺。军府上变羽檄飞，白日森然五兵起。鼓钲动地火赩天，性命鸿毛同一燬。古者反侧加天诛，歼厥渠魁固常理。卖剑可牛刀可犊，不忍农夫亦遭此。
沈德中苍筠轩
作者：黄玠
朝代：元

平生我知竹，竹岂不知我。澹然万虑空，竟日林下坐。一一青珊瑚，时时苍雪堕。翠羽何处来，清梦忽惊破。
沈玉泉芳远堂
作者：黄玠
朝代：元

休文有裔孙，门樾千岁阴。盘根踞厚地，芳泽远且深。雨露所沾溉，日月有照临。弥久将益楙，连云起森森。
泽农
作者：黄玠
朝代：元

泽农结屋如鸡栖，舍中筑塍为畛畦。春来无地生青草，况有菜茹供朝齑。劝农使者出行水，对此不忍加鞭箠。田中生鱼鱼尽肥，屋底瘦人扶不起。先生闭门听雨声，为尔惆怅伤余情。君不见纥干山头冻杀雀，何不飞去生处乐。
洪主敬扫月轩
作者：黄玠
朝代：元

明月不可扫，客愁不可道。亲老家益贫，长饥对萱草。稽首玉蟾君，立身苦不早。庶尔药长生，使母颜色好。
浙江观潮似介石兼呈陈守中
作者：黄玠
朝代：元

朝看潮水生，暮看潮水落。大江日东流，自绕青山郭。长澜驾归风，秋气正萧索。万雷鼓腾趠，百鬼凌喷薄。蛟龙窟宅移，蓬梗共漂泊。况尔蛙黾微，埼岸所栖托。浩荡天地间，一气同橐籥。吴儿踏浪游，自许平生乐。
浣花馆
作者：黄玠
朝代：元

江南二月柳条青，柳下陂堂取次行。兰杜吹香鱼队乐，草莎成罽马蹄轻。小蛮多恨身今老，张绪少年春有情。得似东吴顾文学，风前雨后听莺声。
浴兰之歌叹往事也
作者：黄玠
朝代：元

浴兰汤兮沐芳，思美人兮沅湘。今日兮何日，搴萧艾兮满堂。云之皋兮梦之渚，天沉阴兮又夜雨。谓子都兮仳倠，曰离娄兮矇瞽。珠有颣兮玉有瑕，心悦君兮可柰何。忠不察兮志不雠，终自怼兮沉汨罗。遗菰兮投黍，灵歌兮鬼舞。驾飞軨兮龙蹻，倚惆怅兮延伫。
海大船
作者：黄玠
朝代：元

太仓龙骧万斛船，欲动不动艇子牵。沙江水浅潮易落，咫尺见海去莫前。艇子勿誇尔能事，士生未遇亦如此。须臾水深风力强，大船却将小艇行。
海水竭
作者：黄玠
朝代：元

海水竭，海人熬波泪成血。卤花凝白雪不如，高廪露积万有馀。征商不行榷法坏，使者分司来趣卖。农家食咸苦不多，盐乎盐乎奈尔何。
淀山寺
作者：黄玠
朝代：元

何年飞来湖上峰，中有石穴藏蛟龙。山僧留客共清夜，竹炉怒吼松涛风。忽疑坐我天竺下，眉间秀色浮葱茏。借尔摩尼如意珠，听师波罗谈苦空。与开心孔见真性，随方应现无不从。
淀山湖阻风
作者：黄玠
朝代：元

吴儿牵舟背如弓，跬步咫尺登天同。四方有路无不通，我独何为来向东。举杯酾酒慰柁工，解后勿谓吾道穷。改方易向矢弗庸，明发风止去必从，终我不作阮嗣宗。
渔庄
作者：黄玠
朝代：元
体裁：七言律诗

渔庄无岁不丰年，三十六陂多似田。钓者得鱼还易粟，市官有税却输钱。霜天簖下团脐蟹，冬日艖头缩项鳊。想见牙签满书案，教儿兼读种鱼篇。
游幻住庵留赠月千江上人
作者：黄玠
朝代：元

出郭动柔橹，春花始班班。俯舷照清流，正见衰病颜。形影自相笑，浮沉人两间。胡能即有定，波荡不得閒。村雨农事殷，溪晴客衣暖。佳人同綵舟，沿洄绕芳甸。吴蚕近三眠，鲁桑连百畹。相将采白蘋，日与春俱晚。既雨天复佳，鸣鸟声故故。前溪春已深，劝我脱布裤。刺篙乱清涟，艇子入浦溆。我裤不用脱，汝自顾汝妇。维时桃始华，野眺欣有睹。沿洄度桑隰，迤逦见谷土。山虚龙出云，谷暖鸟鸣雨。来耨良足勤，力薄奈何汝。
游幻住庵留赠月千江上人·其一
作者：黄玠
朝代：元

出郭动柔橹，春花始班班。俯舷照清流，正见衰病颜。形影自相笑，浮沉人两间。胡能即有定，波荡不得閒。
游幻住庵留赠月千江上人·其三
作者：黄玠
朝代：元

既雨天复佳，鸣鸟声故故。前溪春已深，劝我脱布裤。刺篙乱清涟，艇子入浦溆。我裤不用脱，汝自顾汝妇。
游幻住庵留赠月千江上人·其二
作者：黄玠
朝代：元

村雨农事殷，溪晴客衣暖。佳人同綵舟，沿洄绕芳甸。吴蚕近三眠，鲁桑连百畹。相将采白蘋，日与春俱晚。
游幻住庵留赠月千江上人·其四
作者：黄玠
朝代：元

维时桃始华，野眺欣有睹。沿洄度桑隰，迤逦见谷土。山虚龙出云，谷暖鸟鸣雨。来耨良足勤，力薄奈何汝。
湖上似濮乐閒吴季良
作者：黄玠
朝代：元

湖水碧于玉，湖船深似屋。银罂供奉酒，金缕新翻曲。花浓春亦醉，波净云可漉。当为故人饮，但畏白日速。
湖上醉归似吴季良
作者：黄玠
朝代：元

湖上天已秋，城中汗如雨。喧寂稍不同，炎凉亦何遽。始知物外游，拔足风尘去。高卧南山阿，不踏东华路。
湖光山色楼
作者：黄玠
朝代：元
体裁：七言律诗

山色湖光楼上头，阑干十二古今秋。一川碧浪与天远，满地白云如水流。往事但闻吴苑在，幽人多爱习池游。长年风景寻常好，日日芳筵烂不收。
濮乐閒得唐雷霄琴黄南窗鼓之
作者：黄玠
朝代：元

霹雳昼下乖龙升，峄阳孤桐才具成。大唐雷霄与斲削，木精咋舌山鬼惊。漆光拂拭净如水，蛇跗欲走不得行。主人爱琴仍爱客，层轩白月秋夜清。请君为我尽意弹，我亦为君倾耳听。上弦洋洋和且平，下弦琅然如叩冰。回头始疑崩石裂，泛指忽作蜚鸿轻。铜盘乱泣珠琲落，铁挝碎击珊瑚鸣。江山清空草木动，律吕应会风云生。挥杯弄影喜欲舞，主客尔汝俱忘形。人生交契如此酒，子期知音复知声。
狐虎图
作者：黄玠
朝代：元

狐假虎威，虎为狐使。人欲有言，恐伤虎意。虎实未知，狐何足忌。使虎知之，狐其逝矣。
玉泉万户见访
作者：黄玠
朝代：元

马上将军浑脱帽，马前大旗狼尾纛。自从蛮洞凯歌回，重为兵人息凋耗。吾与三代同斯民，礼乐百年蒙乳抱。久知天族最多奇，不似其馀心猛暴。虎帐秋来日日閒，散步逍遥屏呵导。时听白发老书生，一鼓雅琴清角调。
玉泉元帅示余佩刀回回氏所作也如雁翎而雪色文理可观
作者：黄玠
朝代：元

将军太平得宝刀，爱之不殊古孟劳。三尺白鹇尾雪色，引缑脱室风骚骚。摩挲秋水生净滑，俊采犹作花门骄。盘根错节知利器，名世何必皆豪曹。万辟千灌奇乃见，龟文缦理纤如毛。当时已用兔胆铁，此物或取羊头销。传家要是公辅器，苟非其人谁得操。藏锋不试盖有待，幸勿容易污腥臊。
王官谷听泉
作者：黄玠
朝代：元

援琴俯寒泉，琅然动幽听。写彼石上流，寄此山中兴。耵聍喧杂空，潺湲清响应。翻将羽衣曲，更作龟兹咏。
王维辋川剑石叶石林作精舍置之弁山下今为沈玉泉所得醉后求见因赋此
作者：黄玠
朝代：元

有石有石美如铸，拂拭锋棱气犹怒。何人鼓橐动雷风，剥削泥沙山骨露。昔年曾看辋川图，此物题诗采菱渡。桃花源里有人家，杏树坛边见渔父。开元宰相太平日，爱是园池赏心具。销沉紫气斗牛间，流落东西几朝暮。石林使君先得之，万里相携若奇遇。即今好事属君家，翠竹疏花倚阑处。吴鸿无人扈稽死，纵是有灵飞不去。嗟我安得力士赑屃如庚辰，一看公孙大娘浑脱舞。
琏市有双桂庙里父老云嵇司徒女堕井死树有灵怪人家喜庆歌乐之事必祭之如喜神云
作者：黄玠
朝代：元

庙前双桂树，柯叶恒蓊蓊。不知何王世，司徒嵇氏冢。女郎井中死，灵怪相唝恐。自谓得水仙，谁当觉群懵。
琴士王彦辅
作者：黄玠
朝代：元

八音各殊器，可贵在丝属。弦歌皆雅调，清庙特于穆。斯人久已逝，唱咏不可续。似闻汉中叶，犹传鹿鸣曲。旧谱今尽非，虚声以相逐。琵琶马上啼，箜篌水中哭。弛张异所宜，弦高哀响促。庶子一洗之，高弹继遗躅。
生日戏书
作者：黄玠
朝代：元

天弧之南老星公，素发垂耳冠夫容。青鸾引车双羽童，翩何姗姗来御风。我生甲子旬再逢，颠倒扑漉随飞蓬。磬折而趋跽鞠躬，神人妙颜冰雪容。遗我松子种作松，流肪千年虎珀红，尔能得之寿乃翁。
用吴寅甫韵似吴子善
作者：黄玠
朝代：元

浮云见白日，照映玉色春。去去重留恋，行行畏参辰。狼子多野心，蛾眉能妒人。振袂临清流，谁与尔同尘。
用水精丸炷火灼丹田中
作者：黄玠
朝代：元

仙人掌上水精丸，摘得金茎秋露颗。亦同阳燧大蛤珠，摩挲向日出真火。冰台作炷丹田宫，流光直射如血红。梅花一夜孤根暖，却笑小还无近功。
画鲤
作者：黄玠
朝代：元

以为鱼耶，鳞甲已具。以为龙耶，头角未露。时至则化，厥施斯溥。蜕骨天渊，苍生霖雨。
留石门待内弟子经不至
作者：黄玠
朝代：元

乘舟驾言迈，长夜方曼曼。苍凉物华老，趢趗年景换。顾予远适子，庶与同馆粲。近行乃未来，久别良足叹。飞鸟有遗音，啁鸣念故乡。长风铩羽翮，回薄空翱翔。顾我日衰迈，乐子年富强。飘零岂不远，死生贵勿忘。
留石门待内弟子经不至·其一
作者：黄玠
朝代：元

乘舟驾言迈，长夜方曼曼。苍凉物华老，趢趗年景换。顾予远适子，庶与同馆粲。近行乃未来，久别良足叹。
留石门待内弟子经不至·其二
作者：黄玠
朝代：元

飞鸟有遗音，啁鸣念故乡。长风铩羽翮，回薄空翱翔。顾我日衰迈，乐子年富强。飘零岂不远，死生贵勿忘。
白云窗
作者：黄玠
朝代：元

故人庐山来，寄我山中云。山云岂可寄，寄此意殷勤。平生错料事，所见异所闻。开窗拆封题，飞鸟白纷纷。举头生惭愧，稽首云中君。庶以自怡悦，宁当混尘氛。提携岁月久，挂向扶桑暾。与尔从龙去，化为五色文。
石塘观鱼似谢伯昭伯礼
作者：黄玠
朝代：元

嘈嘈冰戛川，濊濊鱼在罧。潜逃欲无所，渔罟来闯闯。鳞鬐见蹙迫，首尾相藉枕。猿穷不择木，鹿死不择音。尔鱼自有神，胡不游广深。
石门张氏园几二百年事见语溪志南石先生既宣慰河东退而家居每与宾友觞咏其中闻之里父老公之曾祖君为郡太守而归有指而詈之者阍人执以请命公曰彼安敢詈我与之酒且有以赠之责门者曰吾岂以贵势凌人哉汝不待教令而拘系之是扬吾恶名以为子孙累也逐而易之噫斯其所以嗣世益昌而此园之所以弗废与
作者：黄玠
朝代：元

八月荠麦生，四月靡草死。昌荣在一朝，衰谢阅千䙫。德人慎所积，力善树深棋。宁不履贵盛，终无忧患遗。世人昧理道，但爱金玉好。忽焉如燎毛，性命不自保。我从石门游，乃有张氏园。阅岁已二百，池馆似当年。
碧梧翠竹堂
作者：黄玠
朝代：元
体裁：七言律诗

潇洒碧梧连翠竹，是间不著一尘红。凉阴满地散如水，清气有时吹作风。把酒听莺来扇底，罢琴呼鹤出樊中。最思长夏无烦暑，雪藕调冰与客同。
碧澜侍儿曲
作者：黄玠
朝代：元

感之以诚感必深，应之以真应必捷。真诚一合两弗离，听我长歌碧澜妾。碧澜亦是诸王孙，世殊事异老且贫。少陵尚爱燕玉暖，况是当时真贵人。春衣典尽春寒峭，二妾朱颜正姝好。忍将罗带拆同心，懊恨浮生头白早。珠钿翠靥幸仅存，此时犹及嫁夫君。十二楼头燕子去，挥手不用留仙裙。去妾相悲两相约，既去犹烦送肴酌。主君讵忍覆弃之，见此翻令情绪恶。一心专，天得知，忍著主衣还事谁。遂携衾襆与俱来，后君死者当为尼。碧澜堂下双溪水，使客往来岂知此。不愿新欢恋旧恩，千万人中两人耳。
示男曾
作者：黄玠
朝代：元

昔别甬上居，薄游吴中郡。耻从俗子言，恐失名家韵。生儿似阿堆，颇亦存轨训。常疑习气迁，思与学宫近。
种德堂诗
作者：黄玠
朝代：元

树木犹为人所爱，况尔宗盟磐石大。条梢之末苟勿残，可使亭亭似车盖。枝叶能承雨露恩，乃今流被及本根。一门青紫什七八，虽贵弗陵尊行尊。保家要在全和气，和气致祥乖气异。云仍百体同一身，恒使匀通有生意。富贵浮生何敢期，长长幼幼咸在斯。肯道吾儿幼衰替，煦妪愿如今日为。昔之祖者今之祢，推尔所爱达尔始。如木有根种厥德，尧舜之道孝弟而已矣。
种花吟
作者：黄玠
朝代：元

满园种花不种桑，野桑不入名花谱。五陵豪家纨裤儿，快乐岂知蚕绩苦。欢娱未足事已垂，富贵欺人年少去。却携锄钁向桑间，满眼看花花不语。君不见金谷荒凉梓泽空，春风锦障俱尘土。悔不当时学种桑，尽遣歌姬作蚕妇。
秦府旧人歌
作者：黄玠
朝代：元

昔日秦王履帝位，府中旧人亦同升。一龙五蛇各变化，一蛇失所意不平。玄龄善谋晦善断，勇如褒鄂卫与英。鼠辈乃卖我，我岂乏尔能。相臣为之言，天子怜悲不自胜。斯人自薄命，更欲争天之功为已荣。赐官三品命始下，死骨已冷唤不应。嗟乎哉，嗟乎哉，几年人间无客星，胡不急去归农耕。龙姿之君好事者，焉汝不作严子陵，无名之名千载名。
称大人寿
作者：黄玠
朝代：元

大人心坦坦，大人猊雍雍。凡此故宜寿，始是八十翁。左雄多后福，卓茂本宽中。遂当享耄期，妙颜若芙蓉。
移舟
作者：黄玠
朝代：元

移舟发江夕，远浦入双树。烓灶动烟火，野宿在中露。波月光鳞鳞，川霏杂轻雾。濯手乱繁星，水禽忽飞去。
程祥甫南山篇
作者：黄玠
朝代：元

南中有山何巑岏，崛起自是佳林峦。不同躁者与物竞，长得幽人推户看。乌皮旧几歙石砚，黄葛短衫湘竹冠。此地烟霞足真赏，他家图画空美观。尚怜䟤跋风尘下，俛首局促为盐官。平生胸次故悠然，取琴囊中时一弹。松头秀色近可挹，窗宇六月生苍寒。便应许我分半榻，永矢弗谖歌考槃。
稚子子兰歌吊番禺君也
作者：黄玠
朝代：元

月离于箕风扬沙，月离于毕雨滂沲。星有好风有好雨，嗟尔明月可柰何。抚灵均之遗曲，发浩浩之长歌。岂无椒浆与桂酒，庭前草生萧艾多。君不闻稚子子兰方得意，三闾大夫沉汨罗。怀王入秦竟作幽忧死，不睹郑袖双青蛾。读书千载有馀愤，恨无匣中龙泉与太阿。朝朝暮暮阳台下，江水东流空逝波。
穿石松歌为叶秀轩总管作
作者：黄玠
朝代：元

阖闾古城城北东，昆山迤逦盘苍龙。天星之精下融结，其中有石皆玲珑。山农穿山若鲮鲤，雄椎怒击雷光起。木精土性莫敢私，蚁垤蜂窠差足拟。三吴主人欣得之，保抱护惜犹婴儿。剔抉泥沙出奇骨，洗濯烟雾生神姿。建昌花瓷培宿土，徂徕稚松沐新雨。却穿月窦出云凹，山鬼髑髅毛发竖。题书寄远情可知，结交岁晚心勿移。一卷自有丘壑意，百折不受冰霜欺。终朝坐对兀若痴，茯苓琥珀生有时。
立春日赠仲珍弟
作者：黄玠
朝代：元

阿父八十兄六十，弟亦今年五十五。千里一家同得春，春日春盘行菜缕。汝缘久别奉晨昏，我仍渐老怀乡土。常时相念惜相分，此日相娱喜相睹。劳碌馀生病后身，陶写真情醉中语。共将卮酒拜亲前，岁岁亲前吾与汝。
章俊甫水心亭
作者：黄玠
朝代：元

羽客恶涂■，鲛人乐水居。亭子在中沚，清漪涵四除。隔花闻好鸟，俯阑见游鱼。悠悠川上意，雅咏时相娱。
章谷仲莲洲
作者：黄玠
朝代：元

结屋水上居，息影洲中地。诚为爱莲者，当知楚莲意。凉风生绿香，旭日吐红媚。向来无极图，玩索有深味。
竹亭用本韵
作者：黄玠
朝代：元

绕霤竹万挺，昼日起暝色。允矣幽人贞，怀哉君子德。淡食度清朝，微吟答佳夕。遗我青琅玕，报之双水碧。
竹斋学士作柏图得之李好古野斋平章旧物也
作者：黄玠
朝代：元

蓟丘学士神仙人，词翰挥毫有馀力。清风披腹尽琅玕，日费尚方三斗墨。昔年乘传向蛮邦，脩竹如云楚山夕。却回官舸过湘中，江雨椎篷写寒碧。远势联翩数十枚，颠倒纵横凤鸾翼。天机到处物变尽，云影纷纷洒人黑。想见走笔如飞龙，山木水萝俱辟易。不辞遗迹购千金，此卷于今妙无敌。
竹鸡语
作者：黄玠
朝代：元

泥滑滑，江头路。雨萧萧，君莫去。不辞路滑马行迟，恐君衣裳污泥土。
答韩廷玉问诗
作者：黄玠
朝代：元

学诗自有律，才流必经通。咏歌成文章，譬若水与风。茫茫沃云日，衮衮吹鱼龙。触激从所遇，万变何可同。恬淡有馀韵，奇崛难为工。恒存言外意，趣味斯无穷。
素庵旅次
作者：黄玠
朝代：元

积雨敛溽氛，光风开日华。先生澹怀士，结屋如兰阇。庭下昌歜根，门前射千花。□□□□□，□香闻煮茶。
纪梦哀容斋陈君也
作者：黄玠
朝代：元

昨夜梦中逢故人，华屋凉天正潇洒。银罂美酒雕玉觞，亦有尊前唱歌者。馀欢未尽忽惊寤，蔌蔌寒花落灯灺。忍将今梦梦昔梦，梦去愁来泪盈把。西园公子多雅怀，死骨凄凉在中野。当时苦爱椎凿声，岂思此日无遗瓦。古来丰家无好儿，荆棘铜驼秋露下。草间翁仲不解语，焉用鬼驺牵鬼马。
结交行
作者：黄玠
朝代：元

结交不必问古今，今人非无古人心。古人之心淡如水，今人之心甘如醴。淡言如水味乃真，甘言如醴能醉人。食淡不如食甘易，所以醒人少于醉。
自怡斋
作者：黄玠
朝代：元

晏晏秋日晶，倚阑鱼乐时。云烟生远思，水木涵清晖。田父肯见邀，家儿可言诗。如斯亦云足，幽偏得自怡。
自赞并赠写真陈伯玉
作者：黄玠
朝代：元

有形本皆幻，聊与影相从。于兹未能忘，更欲求其同。我神夫岂远，故在阿堵中。灵景合内外，逍遥方未终。
至后书怀
作者：黄玠
朝代：元

月色不自暖，霜气生寒芒。卧内无美饰，床头但菰蒋。谁家合欢帐，四角悬香囊。芙蓉隐绣褥，文绮双鸳鸯。起坐独寤叹，迢迢深夜长。梅花自清苦，乃将慕姚黄。
舟中奉陪南石宣慰双陆
作者：黄玠
朝代：元

达人忘势分，握槊肯相娱。相对两新月，华星匝四隅。朽骨如有神，归马念远途。食子久未下，罚饮当满觚。
苦热行
作者：黄玠
朝代：元

十日不雨草树焦，一月不雨川源竭。酷吏作威何可当，大地流熺赤于血。嗟我有情空自伤，会擒女魃出神潢。手挽悬河作甘澍，坐使大地生清凉。
范叔豹苕溪草堂歌
作者：黄玠
朝代：元

苕之水，向东流，君家草堂溪水头。一室小于溪上舟，清风满屋长如秋。甑中生尘鱼在釜，终日哦诗摇两股。君不见杜陵草堂花满川，将军立马驻江干。天吴紫凤补短褐，安用行庖洗玉盘。良无广厦千万间，乃欲天下寒士俱欢颜。
薄薄酒奉别吴季良二首
作者：黄玠
朝代：元

薄薄酒，可杯勺，粗粗布，宜浣濯，丑妇耐贫勤织作。我无南阳诸葛田，赤手欲探蛟龙渊。曲中箜篌十四弦，河水东流心惘然。角上蜗牛且酣战，鹤胫自长凫自短。井蛙海鳖相讥嘲，何似雕鴳俱逍遥。八珍之味不如良友，千金之富不如佳儿。百年一息万世痴，庞公未为无所遗。南山有木木有枝，根如盘石不可移。薄酒味薄情不薄，丑妇貌丑心不丑。君不见天下风流朱伯厚，车如鸡栖马如狗。河西蒲桃紫雪浆，秦中琵琶妩媚娘。黄金快意一日乐，奄忽百岁如风狂。天雨未休匏叶苦，江湖水深不可渡。豫章非？众莫辨，橀榽似檀人伐汝。汉阴丈人抱瓮归，万事反覆非一机。博劳东去燕西飞，毋与寸草争馀晖。
薄薄酒奉别吴季良二首·其一
作者：黄玠
朝代：元

薄薄酒，可杯勺，粗粗布，宜浣濯，丑妇耐贫勤织作。我无南阳诸葛田，赤手欲探蛟龙渊。曲中箜篌十四弦，河水东流心惘然。角上蜗牛且酣战，鹤胫自长凫自短。井蛙海鳖相讥嘲，何似雕鴳俱逍遥。八珍之味不如良友，千金之富不如佳儿。百年一息万世痴，庞公未为无所遗。南山有木木有枝，根如盘石不可移。
薄薄酒奉别吴季良二首·其二
作者：黄玠
朝代：元

薄酒味薄情不薄，丑妇貌丑心不丑。君不见天下风流朱伯厚，车如鸡栖马如狗。河西蒲桃紫雪浆，秦中琵琶妩媚娘。黄金快意一日乐，奄忽百岁如风狂。天雨未休匏叶苦，江湖水深不可渡。豫章非？众莫辨，橀榽似檀人伐汝。汉阴丈人抱瓮归，万事反覆非一机。博劳东去燕西飞，毋与寸草争馀晖。
薄薄酒奉别吴季良二首·其二
作者：黄玠
朝代：元
体裁：古风

薄酒味薄情不薄，丑妇貌丑心不丑。君不见天下风流朱伯厚，车如鸡栖马如狗。河西蒲桃紫雪浆，秦中琵琶妩媚娘。黄金快意一日乐，奄忽百岁如风狂。天雨未休匏叶苦，江湖水深不可渡。豫章非�众莫辨，橀榽似檀人伐汝。汉阴丈人抱瓮归，万事反覆非一机。博劳东去燕西飞，毋与寸草争馀晖。
藏钩似陈汉卿
作者：黄玠
朝代：元
体裁：古风

世故纷集如猬毛，今我不乐年将慆。汉家钩弋作隐戏，聊足与客娱佳宵。绿酒荡漾白银瓮，红烛照耀黄金幖。明妆列映左右侍，大宾坐压东西曹。平生刎颈托交契，此日意气争分毫。老拳攘袂坚莫取，钩神瞪目不敢语。搏兔壮士声若雷，失马将军面如土。忍将他日严毅颜，涴墨涂鸦上眉宇。
藏钩似陈汉卿
作者：黄玠
朝代：元

世故纷集如猬毛，今我不乐年将慆。汉家钩弋作隐戏，聊足与客娱佳宵。绿酒荡漾白银瓮，红烛照耀黄金幖。明籹列映左右侍，大宾坐压东西曹。平生刎颈托交契，此日意气争分毫。老拳攘袂坚莫取，钩神瞪目不敢语。搏兔壮士声若雷，失马将军面如土。忍将他日严毅颜，涴墨涂鸦上眉宇。
蛇蟠石歌为濮乐閒司令作
作者：黄玠
朝代：元

吾闻万物之精上浮为列星，天星之精堕地或为石。异哉此石似蛇蟠，其故要非人所测。我疑芒砀赤帝子，披剑斫地白蛇死。老妪夜哭天不闻，群小连蜷化为此。又疑愚公移山时，此物欲与山俱飞。苍黄不及蜕皮骨，操蛇之神手脱遣。年多物变形质在，岂有毒心犹未改。睨之非蚺亦非巴，雪色正类蕲州花。徂徕小松叶如发，一龙五蛇相纽结。咫尺常疑雷雨来，寻常颇耐冰霜冽。醉李主人初得之，举杯弹琴咏新诗。便能雅拜亦不俗，未可遂笑元章痴。
衍师道原双松图
作者：黄玠
朝代：元

小石如拳大如瘿，石上亭亭松树并。谁从山阴得茧纸，幻药毫端写双影。风雷太古见植立，冰雪平生惯凄冷。下有茯苓千岁根，可为人间驻流景。
西郊醉归似陈汉卿
作者：黄玠
朝代：元

人间此客不可孤，况此翕忽岁欲徂。吴姬双歌送美酒，半醉不醉娇相扶。踏歌携手寻归路，行云忽送巫山雨。却上溪边舴艋舟，舞衣湿透黄金缕。短棹轻桡不相及，依约中流闻笑语。归来庭院已黄昏，流水落花深闭门。最思一事尤可怪，笠子忘却溪南村。梦回酒醒不复记，清晓野夫来叩阍。
观打春
作者：黄玠
朝代：元

土牛送寒赤于火，乌衣芒儿立牛左。大府尊官五色鞭，置酒高台打春破。女魃吾知旱有神，神或汝矜民尚可。里正夜走急如风，明日长官来劝农。
观浙省新址
作者：黄玠
朝代：元

钱唐故都犹丽雄，民居百万如蚁封。一夕熛怒赤熁空，市舍歘忽随歊风。丞相夜下哀瘝恫，飞书走檄动帝聪。大宽赋入振乏穷，乃恢黄堂基益隆。斯民子来争赴功，岂弟君子汲黯同。吴山蜿蜒若火龙，渴欲急水鳞甲红。胡不移置山南东，远挹江上青数峰。冈阜回合水朝宗，环拱北极当天中。
观谢庄纳租为作此诗是岁免息者八千馀石
作者：黄玠
朝代：元

穰穰大粒扬明珠，舸？塞川衔舳舻。积囷如山？厚地，据案一呼走千奴。阿戎牙筹尽相学，九九之术乃有书。孟冬上朔简良日，府檄已报输公租。持杯起为主人寿，天实赏尔其如予。愿平槩量损称贷，勾稽不足庆有馀。
观谢庄纳租为作此诗是岁免息者八千馀石
作者：黄玠
朝代：元
体裁：古风

穰穰大粒扬明珠，舸�塞川衔舳舻。积囷如山�厚地，据案一呼走千奴。阿戎牙筹尽相学，九九之术乃有书。孟冬上朔简良日，府檄已报输公租。持杯起为主人寿，天实赏尔其如予。愿平槩量损称贷，勾稽不足庆有馀。
访南山沈彦之采金罂子
作者：黄玠
朝代：元

尘襟心不怡，驾言采药去。木颗摘金罂，刺手不盈筥。石齿滑行屐，齧足畏侧步。山雨秋正深，落叶沉已腐。
诚上人道元树石
作者：黄玠
朝代：元

江风吹树叶尽脱，交枝相缠乱如结。箸节刻露夔一足，霜雪几年冻不折。昨夜沙头秋水生，怒湍触石与枨争。恐为浮槎逐海客，不见土羊成木精。
语溪夜泊
作者：黄玠
朝代：元

语儿溪上柳，日暮生春愁。昔年侍阿母，曾此系行舟。孝养苦不足，生理非故丘。临风洒客泪，付与水东流。
读唐史
作者：黄玠
朝代：元

汾阳国大臣，堂堂负才器。独马不衷甲，气压天骄子。鬼貌且蓝色，顾独畏卢杞。刘晏工理财，国用得无乏。凡皆属士类，吏独抱成牒。政要在养民，其事故可法。昔者冯瀛王，始事沙陀君。延缘入汉周，常为将相臣。每当革命日，必有劝进文。元载既伏诛，胡椒八百斛。钱圜以函方，善走固无足。不闻古宥卮，既盈终必覆。常闻阿荦山，窃弄梨园部。其中有驯象，宁死终不舞。遂与雷海青，垂名照千古。娄公有盛德，与物澹无忤。狄相才独雄，可用安国步。我其举所知，不必知我举。
读唐史·其一
作者：黄玠
朝代：元

汾阳国大臣，堂堂负才器。独马不衷甲，气压天骄子。鬼貌且蓝色，顾独畏卢杞。
读唐史·其三
作者：黄玠
朝代：元

昔者冯瀛王，始事沙陀君。延缘入汉周，常为将相臣。每当革命日，必有劝进文。
读唐史·其二
作者：黄玠
朝代：元

刘晏工理财，国用得无乏。凡皆属士类，吏独抱成牒。政要在养民，其事故可法。
读唐史·其五
作者：黄玠
朝代：元

常闻阿荦山，窃弄梨园部。其中有驯象，宁死终不舞。遂与雷海青，垂名照千古。
读唐史·其六
作者：黄玠
朝代：元

娄公有盛德，与物澹无忤。狄相才独雄，可用安国步。我其举所知，不必知我举。
读唐史·其四
作者：黄玠
朝代：元

元载既伏诛，胡椒八百斛。钱圜以函方，善走固无足。不闻古宥卮，既盈终必覆。
谢氏池上观雪
作者：黄玠
朝代：元

二月春光如水冷，池上倚阑观雪影。飘飘飒飒舞回风，颠倒瑶花落天井。鱼吹柳絮忽销沉，却避寒澌依藻荇。何处飞来双脊令，令我悽然起遐省。
谢长源为余言燕子事有感
作者：黄玠
朝代：元

旧雌有众雏，新雌来杀之。蒺藜刺中肠，并死无一遗。持筸逐娼鸟，恶土污人衣。彼雄诚不才，怨心当语谁。祥览令我惧，伋寿令我思。物态尚如是，世情良足悲。
赋傅伯玉来青轩
作者：黄玠
朝代：元

两山送青来，与人终日閒。爽气逼眉宇，不似在尘间。仰观天中云，扰扰去不还。始知静者佳，取琴当户弹。
赋竹居
作者：黄玠
朝代：元

好风从东来，吹我石上竹。取琴竹下弹，希声不成曲。桃李正无言，世人自相逐。繁华此何时，所贵君子独。残棋久未收，竹凉成小坐。樵苏冷不爨，所设惟瓜蓏。风吹碧云动，时有苍雪堕。焉知人间世，赤日如焦火。远过幽人居，支筇立良久。竹影落秋波，照面绿于酒。俗士不必来，屐齿苍苔厚。案头二王书，妙不数颜柳。好画不厌看，奈此风凄洌。翠禽双飞来，翻枝落残雪。竹间见石友，岁晚共贞节。淡如君子交，冷面炙不热。
赋竹居·其一
作者：黄玠
朝代：元

好风从东来，吹我石上竹。取琴竹下弹，希声不成曲。桃李正无言，世人自相逐。繁华此何时，所贵君子独。
赋竹居·其三
作者：黄玠
朝代：元

远过幽人居，支筇立良久。竹影落秋波，照面绿于酒。俗士不必来，屐齿苍苔厚。案头二王书，妙不数颜柳。
赋竹居·其二
作者：黄玠
朝代：元

残棋久未收，竹凉成小坐。樵苏冷不爨，所设惟瓜蓏。风吹碧云动，时有苍雪堕。焉知人间世，赤日如焦火。
赋竹居·其四
作者：黄玠
朝代：元

好画不厌看，奈此风凄洌。翠禽双飞来，翻枝落残雪。竹间见石友，岁晚共贞节。淡如君子交，冷面炙不热。
赋陆子敬旧时月色亭
作者：黄玠
朝代：元

古月即已旧，今月乃更新。解后见颜色，梅花如故人。挽彼檐下枝，挂我头上巾。摘花不插发，踏月走千巡。横笛且勿吹，良夜亦易晨。恒恐明日至，使我迹复陈。愿因白免公，托根冫雪轮。结子近琼楼，永与桂树亲。
赋顾梅西煮雪
作者：黄玠
朝代：元

摇竹取残雪，松声动寒吹。金怀少馀欢，石鼎作雅事。极清超水品，至淡出天味。行过梅花西，唤起幽人睡。
赏芍药似卫立礼
作者：黄玠
朝代：元

四月见红药，若与春光遇。两人可对酌，群芳此孤注。微风不动尘，馀熏散成雾。谈谐遂终夕，聊用慰迟暮。
赠制笔沈生
作者：黄玠
朝代：元

月中仙人白兔公，缟衣翩然乘玉虹。遗我利器五色光，将使奏赋蓬莱宫。江淹老去才思劣，夜郎归来亦华发。愿乞瑶池不死方，须得玄霜和紫雪。剥啄叩门秋梦回，有客真为黄香来。坐中顿见两毛颖，脱帽露顶美且䰄。君不闻朔土贵人执笏思对事，仓卒墨丸磨盾鼻。何曾望见㕙与䨲，马上柳条能作字。后来雪庵松雪俱善书，始爱都人张生黄鼠须。安知沈郎晚出笔更好，犹及馆阁供欧虞。拔奇取俊锋锷见，双兔健似生于菟。用之不啻仗手檛，颠倒纵横随所如。
赠医士叶古斋
作者：黄玠
朝代：元

昔者帝轩辕，驾言师赤松。相教服水玉，问道崆峒宫。文字尽科斗，故是开天功。顾谓鬼臾区，妙契将无同。灵枢发奥旨，元气春融融。山川入揽挹，草木臭味通。悬壶隐东市，愧尔卖药翁。上下数千载，犹在一日中。
赠永上人
作者：黄玠
朝代：元

大休和尚少年日，尽遗俗缘甘独孤。人间纷纷臭如帤，此身不可一日居。黄金袅蹄明月珠，美人如花绣裆襦。收拾众有归元无，不忍头颅生发须。即以宅舍为庵庐，袈裟折那衣五铢。麻鞋蒲龛坐结趺，口中波罗天竺书，高蹈万古隘九区。绕屋青青种春蔬，焉能食肉更食鱼。优昙花开满前除，空色两忘心澹如。
赠沈梅隐
作者：黄玠
朝代：元

玉衡指幽朔，山川方涸阴。万木尽刁脱，一德闷天心。孰令得气先，孤花耀阳林。此意识者希，谓易弹吾琴。
赠相士王云？
作者：黄玠
朝代：元

君不见秦时照胆镜，光辉团团似明月。明月自缺还自圆，此镜一失三千年。我疑神物犹在此，飞入云？眉睫里。镜不解语君能言，天机到处妙不传。富贵功名顾盻间，可使见者挥金泉。
赠相士王云�
作者：黄玠
朝代：元
体裁：古风

君不见秦时照胆镜，光辉团团似明月。明月自缺还自圆，此镜一失三千年。我疑神物犹在此，飞入云�眉睫里。镜不解语君能言，天机到处妙不传。富贵功名顾盻间，可使见者挥金泉。
赠相士薛如鉴
作者：黄玠
朝代：元

松桧角崭若，瓜瓠腹果然。贵者自有相，畸人休怨天。班超本燕颔，马周亦鸢肩。苟非眼若电，便应面如田。我昔不自知，愦愦三十年。头颅忽潦倒，眉目徒清妍。论心在择术，斯言心可镌。何疑子荀氏，尝作非相篇。
赠祷旱彭生黄仲珍家僮也
作者：黄玠
朝代：元

旱魃忍为虐，祠龙拜灵星。踉蹡作禹步，符摄有依凭。神官与鬼吏，霍霍见使令。雷从几上起，云逐剑口生。一雨滂若注，多稼勃已兴。自彼元气神，惠答如响应。
赠縳笔温生
作者：黄玠
朝代：元

温生之笔手自縳，千金善价何凿凿。百狐不如得一兔，可敌人间万羊鞟。剪剔霜毫取脊尻，毛颖有传非苟作。纵横出入腕若飞，健甚鸟骓战京索。频年万里献玉堂，名与欧虞俱烜赫。应从马上问葛强，谁重并刀轻鲁削。
赠陆松隐
作者：黄玠
朝代：元

武陵刘郎花下歌，商雒黄公橘中乐。隐居岂必巢云松，要在披襟有丘壑。肘后长悬不老方，人间共爱长生药。白发万丈吾何忧，可待流肪成琥珀。
赠顾梅轩
作者：黄玠
朝代：元

客来不问梅，但问轩中人。尔面冷如铁，尔心独阳春。冰霜太古操，水月平生真。亦在尘世间，不染世间尘。
赠飞星学古仙
作者：黄玠
朝代：元

学古仙，双瞳如岩下电，矆睒龙光碧花眩。乱摘星辰掌上飞，惊动当时出奇变。扁舟适从何处来，湖上鸳鸯乍相见。袖间小轴锦作幖，欲钓珊瑚入诗卷。梅花一笑领略新，笔底春回冰雪面。脱尔身上六铢衣，试我囊中五色线。昔如羁鹤在樊笼，今似韝鹰解绦旋。刮目他年看阿蒙，收拾黄金如土贱。
赵仲穆山水图歌
作者：黄玠
朝代：元

山有麓兮水有麋，石礌礌兮彼渔之。矶水有麋兮山有麓，树翳翳兮彼樵之。谷波极目兮双帆暮飞，我怀伊人兮渺不知其所之。采采兰若兮充尔佩袆，弁之阳苕之浒兮来吾与归。
赵初心坐中赠中上人一元
作者：黄玠
朝代：元

敲冰作砚水，题诗亦何急。山僧亟欲去，童子庭下立。问讯前村梅，犹带雪花湿。惜别空踌躇，折赠不可及。
辛巳岁将游江阴君山堕马伤腕既乃扶病而往作是诗似陈希文
作者：黄玠
朝代：元
体裁：古风

上上黄君山，瞰兹大江陲。一展万里观，悠然千古思。正北仰岱岳，稍西望淮沂。计彼俯视此，小于水中坻。朝来扶桑暾，已挂弱木枝。江尽即入海，山行复何之。我马虽云跌，我车犹可脂。人世若转丸，适心苟相怡。
辛未七月廿三日大雨
作者：黄玠
朝代：元

孟秋之月月在毕，雨气斗集云深黳。悬河翻空海水立，万瓦千霤如奔溪。向来高原变洿泽，巨浪上蹴天为低。三吴良田入井底，菜茹岂复如畛畦。室庐藩溷尽漂没，存者历落犹鸡栖。男儿性命不自保，往往中路遗嫛㜷。书生有情泪沾臆，落日黤黯秋云西。
过小长安
作者：黄玠
朝代：元

已行上河舟，初入小长安。路逄市中儿，相邀买罗纨。罗纨非不佳，此物生饥寒。山中大布衣，岁晚聊独完。
过无锡呈五十三舅
作者：黄玠
朝代：元

晓发澄江春水绿，刺篙夜下梁溪宿。老者今年六十三，秀眉霜雪颜如玉。大郎挟策青鸟市，小郎恂恂侍巾襆。就中中郎绝秀殊，耽书动是千过读。一门传恭复传孝，如此穷饿心亦足。舅甥情爱久更亲，竟夕寒灯共华屋。唤奴呼酒出羊淹，重说生涯乱心曲。
送仲珍弟还乡兼奉内弟陈子传
作者：黄玠
朝代：元

吴淞江边秋冰生，榜人刺篙歌采菱。古来贫贱别更苦，置酒不饮心如酲。落日长云下平楚，孤雁决起南飞翎。救寒几日衣上褚，原头西风吹脊令。阿㜷倚门瘦骨立，手挥五弦多苦声。流光一瞬二十载，风纚露沐将焉成。汝归买田嵩水曲，小筑便可开柴扃。他年枣下实纂纂，我亦岂惮为耕氓。芋魁作羹饭瓜麮，充腹不在罗珍盛。金石论交有销泐，人生急难如弟兄。
送任子昭北上
作者：黄玠
朝代：元

江南二月柳如缫，欲折未折风骚骚。天上神京春色好，兰台玉堂多俊髦。龙江公子少年日，乃翁携之与游遨。翰墨之馀及丹青，譬彼鲁削非凡刀。胡为历碌风尘下，与世俯仰犹桔槔。未必屠龙不及豨，要是钓鱼须钓鳌。亟亟上书自荐达，一刺民瘼针如毛。
送医僧有空海
作者：黄玠
朝代：元

举眼空四海，大地岂无人。尔佛慈悯故，疾患缠其身。橐有千金药，可回万化春。稽首耆婆尊，永言济斯民。
送吴季良海运歌
作者：黄玠
朝代：元

神禹作贡书惟扬，汉家亦言海陵仓。至今岁入踰百万，连艘巨海飞龙骧。长腰细米云子白，䆉稏犹作秋风香。上登京庾充玉食，不与黍稷同槩量。延陵季子世不乏，被服裤褶躬输将。军符在佩金睒䁑，上有霹雳古篆书天章。乾坤端倪正离坎，北斗却转天中央。吾知贞忠对越肝胆露，蹈蹂沆？不翅如康庄。平生故人走相送，携手踯躅心飞扬。亟呼吴娃度美曲，无使别苦愁刚肠。燕山之南易水上，犹是陶唐帝都古冀方。九河故迹无复在，但见夹右碣石沦苍茫。天下壮观有如此，大君恩重险可忘。廷臣论功上上考，酾酒再拜中书堂。君不闻木牛流马崎岖出剑阁，鸣声酸嘶栈道长。何如云帆千里百里一瞬息，卧看晓日升扶桑。
送吴季良海运歌
作者：黄玠
朝代：元
体裁：古风

神禹作贡书惟扬，汉家亦言海陵仓。至今岁入踰百万，连艘巨海飞龙骧。长腰细米云子白，䆉稏犹作秋风香。上登京庾充玉食，不与黍稷同槩量。延陵季子世不乏，被服裤褶躬输将。军符在佩金睒眻，上有霹雳古篆书天章。乾坤端倪正离坎，北斗却转天中央。吾知贞忠对越肝胆露，蹈蹂沆�不翅如康庄。平生故人走相送，携手踯躅心飞扬。亟呼吴娃度美曲，无使别苦愁刚肠。燕山之南易水上，犹是陶唐帝都古冀方。九河故迹无复在，但见夹右碣石沦苍茫。天下壮观有如此，大君恩重险可忘。廷臣论功上上考，酾酒再拜中书堂。君不闻木牛流马崎岖出剑阁，鸣声酸嘶栈道长。何如云帆千里百里一瞬息，卧看晓日升扶桑。
送妇丧归弁山
作者：黄玠
朝代：元

结发念旧欢，抚心常忽忽。馀生复何求，白日待西没。药裹三年病，蓬颗千岁骨。儿女远相送，悲风绕行绋。空闺锁今雨，不见旧时月。岂不念东归，临事有仓卒。
送张叔方湘潭州税务大使
作者：黄玠
朝代：元

使君足下远游履，茇涉湘潭数千里。江南柳色共依依，亲老家贫须禄仕。昔年裤褶作巡官，矢箙弓櫜悬豹尾。于今九九学算术，却执牙筹筦州市。炎洲蜑人卉为服，西域贾胡珠作珥。巴賨奇货积如山，贱者翠毛兼象齿。千万人中生俊杰，识时所务非俗士。与民尽用一分宽，粗给官常斯可矣。君家五世皆达官，节槩两朝无比儗。况尔诸孙有祖风，为国理财聊小试。扬子江头春雨深，杯行未尽离歌起。安得相从到楚乡，澧有兰兮沅有芷。
送松江杨知府
作者：黄玠
朝代：元

海上有马狞若獒，杨侯得之刲作肴。仓中有鼠大如虎，杨侯得之刳作脯。嗟嗟杨侯孔捷且武济，宽以猛爰得我所。风雨息，海水宁，灾害弭，年谷登，五事并举政有声。歌谣满路劳绩成，连州比邑历历相知名。父母之心人皆有之，公独能。
送礼绝学上人还下渚
作者：黄玠
朝代：元

西游五天竺，东上三神山。相去各几许，悠悠生死关。我欲往从之，忘世良复难。大道固无为，此身要勿閒。乾坤性吾德，父母形我颜。壮志方未酬，努力更加餐。落叶飞清霜，长飙薄林樾。青山频梦归，夜半孤舟发。宁无金错刀，呼酒与君别。歘来语匆匆，径去心孑孑。清溪今夜寒，梅花满篷雪。相思曲未终，冻琴弦欲折。
送礼绝学上人还下渚·其一
作者：黄玠
朝代：元

西游五天竺，东上三神山。相去各几许，悠悠生死关。我欲往从之，忘世良复难。大道固无为，此身要勿閒。乾坤性吾德，父母形我颜。壮志方未酬，努力更加餐。
送礼绝学上人还下渚·其二
作者：黄玠
朝代：元

落叶飞清霜，长飙薄林樾。青山频梦归，夜半孤舟发。宁无金错刀，呼酒与君别。歘来语匆匆，径去心孑孑。清溪今夜寒，梅花满篷雪。相思曲未终，冻琴弦欲折。
送胡伯衡归庆元
作者：黄玠
朝代：元

朝看江水平，暮看江水倾。江水朝暮流，游子东西行。与子同自出，相依在飘零。君归逝不复，我行乃睘睘。上有白发亲，下有黄吻婴。晨餐累百指，日食几无赢。风霜所匽薄，忧患况靡宁。旧学旋废遗，岂足希世荣。买田临清流，筑室依近坰。绕园莳果蔬，亲戚有合并。此乐何渠央，此志终莫成。勿为苦悲歌，悲歌怆人情。艰难望骨肉，岁月如奔星。悠悠南去云，跂踵怀先茔。
送训道村上人游浙东
作者：黄玠
朝代：元

芒鞋健如马，别我向江东。已过云门饭，还闻雪窦钟。青山入幽遐，碧海浮空濛。扬帆及彼岸，更有梵王宫。
送钱若虚游武当
作者：黄玠
朝代：元

北方龟与蛇，列舍应天星。阴中有伏阳，在地为水灵。祠宫嵩岳西，高露何亭亭。析褫走万里，香火不得宁。阿师亟欲去，江柳犹未青。赠子诗五言，持用叩神扃。
送韩与玉入京求其师张仲举先生
作者：黄玠
朝代：元

君家兄弟森群玉，数兼八韩仍两之。复有一人更才敏，将往京域求其师。其师为谁子张氏，曲颏美准秀且颀。鸡栖昂昂立孤鹤，羽翼已遂冲天飞。昔年助教国子学，横经气夺千皋比。顷日还当大述作，并录三史追前徽。使者旁搜异书出，天下学士来委蛇。春秋用例如用律，游夏犹将赞一辞。直书无愧董狐笔，上与日月争光辉。子今行矣快先睹，涉阅定有新闻知。赤华之驹不受鞭，顾影独立长鸣悲。经途九轨奇骨见，渠忍局促盐车为。祗疑慈母手中线，密缝政恐迟迟归。文章有神国有造，赠子脱颖双毛锥。好音早寄南来雁，无使淄尘污素衣。梅花后夜琴曲苦，满天明月照相思。
送黄少监晋卿还金华
作者：黄玠
朝代：元

惟我宗人兄，早登南宫试。当时太极赋，可使纸价贵。文章有馀勇，一鼓作士气。旋收成均誉，遂发兰台秘。迎亲来远游，禄仕见初志。悬车不及晚，重是爱日意。桓楹树阡表，彝鼎铭祭器。哀荣两无忝，子道兹盖备。昔往弗可追，今归复何亟。江皋冠盖集，潮水舟楫驶。能无英琼瑰，持用答嘉遗。回首望金华，草树亦增贲。
邀月
作者：黄玠
朝代：元

团团丹华树，香绕十二阑。徘徘不能去，乐此清夜閒。举杯和月吞，已觉非人间。杯空酒更酌，明月去却还。
邵复孺映雪斋
作者：黄玠
朝代：元

邵子书有癖，一寒四窗静。举手倒执经，夜映雪色冷。侧睨生墨光，天地无遗景。希功厚积馀，思与古人并。
邹一初提点三清阁
作者：黄玠
朝代：元

杰哉高阁开神区，此地何必非玄都。天上玉京十二楼，飞来人间作画图。栾栌交加虎兽伏，甍宇轩翥龙鸾舒。上方自与三境接，星光历历种白榆。晨朝焚香礼碧落，仙风半空闻佩琚。此生尘网如可脱，愿为清歌随步虚。
郑彦昭书巢
作者：黄玠
朝代：元

郑生结屋名书巢，岂欲巢居似巢父。风南枝北两相忘，焉用缪绸开牖户。我闻在昔巢父时，大道何曾立言语。只从书契造文字，后来作者多如雨。生今所藏竟何书，吾欲沧浪濯缨去。尽令无用束高阁，坐使民风返淳古。
郭索行
作者：黄玠
朝代：元

轻舠刺棹渔火红，夜捉明月巨蟹宫。有物郭索蛇鳣穴，古称败谷乃介虫。横行岂欲遍天下，雷公在上声隆隆。爬沙六跪心善躁，失脚已堕篝簏中。两螯微生可荐酒，空筐宁论蚕绩功。张翰亟上贺循舟，能不为尔思江东。莼菜为羹鲈作鲙，风味视此将无同。须寻玄真蟹舍子，更续蟹志如龟蒙。
酒歌
作者：黄玠
朝代：元

酒可喜亦可嗔，醒语多忌醉语真，常恐醉语撑触人。天上星辰何历历，人间岐路长踆踆。既不能挥戈回白日，且当拍手歌青春。酒固非所嗔，本亦非所喜。作事不称情，寄怀聊复尔。噫吁嚱，牝而黄，牡而骊，先生既醉不暇知。苦如薏，涩如杜，先生既醉不暇顾。颂酒之德，赞酒之功。伟哉斯人，吾其与同。熊经鸟申尽无益，三杯可使颜再红。归去来，游醉乡，醉乡天地犹鸿荒。卧看轩辕摇左角，手挟北斗？天浆。令汝寿命百有二十岁，与物无忤永相忘。
酒歌
作者：黄玠
朝代：元
体裁：古风

酒可喜亦可嗔，醒语多忌醉语真，常恐醉语撑触人。天上星辰何历历，人间岐路长踆踆。既不能挥戈回白日，且当拍手歌青春。酒固非所嗔，本亦非所喜。作事不称情，寄怀聊复尔。噫吁嚱，牝而黄，牡而骊，先生既醉不暇知。苦如薏，涩如杜，先生既醉不暇顾。颂酒之德，赞酒之功。伟哉斯人，吾其与同。熊经鸟申尽无益，三杯可使颜再红。归去来，游醉乡，醉乡天地犹鸿荒。卧看轩辕摇左角，手挟北斗�天浆。令汝寿命百有二十岁，与物无忤永相忘。
醉歌行
作者：黄玠
朝代：元

千金一笑如花妾，颜色如花命如叶。千里一日奇骨马，虽有奇骨无奇价。明月不解长婵娟，浮云欻来能蔽天。人生富贵矢脱弦，放手一失三千年。彼造物者予何言，醉歌小海足叩舷。
采枸杞子作茶饼子
作者：黄玠
朝代：元

流水河边见碧树，上有万颗珊瑚珠。此疑仙人不死药，黄鹄衔子来方壶。露犹未晞手自采，和以玉粉溲云腴。卧听松风响四壁，未老更读千车书。
采莲女
作者：黄玠
朝代：元

妾本鸳鸯湖上女，家在鸳鸯湖上住。去年湖上采莲时，将身嫁作商人妇。商人今年行不归，荷花欲语娇为谁。閒看鸳鸯抛翠菂，颜色如花命如薏。莲有藕兮藕有丝，郎君白面谁家儿。水烟霏霏日催夕，解后相逢莫相忆。
采莲女
作者：黄玠
朝代：元

川日出已高，江霏散如雾。但闻采莲曲，不知采莲处。双双相思鸟，飞上相思树。幽人空尔怀，欲往畏多露。
重来吴兴有怀松雪斋
作者：黄玠
朝代：元

采芳须得兰，斩坚须得檀。怀哉古君子，感此岁欲单。青山如韎韐，逶？起林峦。文立早有正，气一何郁盘。云来松雪春，云去松雪寒。藻翰虽不绝，门樾今稀残。尚思灯火夕，舛讹见砭弹。厚意何以报，抱志空长叹。
重来吴兴有怀松雪斋
作者：黄玠
朝代：元
体裁：古风

采芳须得兰，斩坚须得檀。怀哉古君子，感此岁欲单。青山如韎韐，逶�起林峦。文立早有正，气一何郁盘。云来松雪春，云去松雪寒。藻翰虽不绝，门樾今稀残。尚思灯火夕，舛讹见砭弹。厚意何以报，抱志空长叹。
金粟影
作者：黄玠
朝代：元
体裁：七言律诗

曲曲阑干屋角西，波光夜色静相迷。花跗绝似铸金栗，木理真同截水犀。移席就凉留客久，举杯邀月近人低。长生岂必元霜剂，玉杵烂舂红雪泥。
钓月轩
作者：黄玠
朝代：元
体裁：七言律诗

床头书簏似笭箵，渔父沧浪寄此生。临水卜居聊远俗，垂竿欲下已忘情。斯时我自知鱼乐，今夜谁同看月明。千古羊裘一男子，不贪禄位得真名。
钱季山方寸地
作者：黄玠
朝代：元

大田亘阡陌，厚积多忧虞。治生方寸地，种德自有馀。忠厚为畛畦，学问乃菑畬。书中有珍味，子孙焉得愚。
镊白似胡伯亮
作者：黄玠
朝代：元

夜半不能寐，晓起镊霜髭。失手及无辜，览镜还自悲。两目遂眵昏，当复何法施。寄言向贤兄，老于去年时。思归不得往，零落将谁依。悠悠浙江水，忍此长乖离。
闻人梅涧垩室
作者：黄玠
朝代：元

垩室生白光，方广逾一丈。真元不受采，太素宁有象。端居静众念，纳气入晃朗。翛翛尘尾拂，济济鹤羽氅。高灯石月悬，浓熏暖云上。深雪拥梅花，思致足写仿。
闻人梅涧垩室
作者：黄玠
朝代：元
体裁：古风

垩室生白光，方广逾一丈。真元不受采，太素宁有象。端居静众念，纳气入晃朗。翛翛麈尾拂，济济鹤羽氅。高灯石月悬，浓熏暖云上。深雪拥梅花，思致足写仿。
闻旧馆人高斯和之丧吊其子德渊
作者：黄玠
朝代：元

川谷掩灵气，门户有丧氛。栖神托微息，变灭归无垠。时过不再春，日昃不再晨。诸生尚华发，何况我与君。昔者搴芳芷，研席遗清芬。输心结分好，无乃太悁勤。嗷嗷霜下鸿，犹知念同群。几日吊遗孤，哭酹青山坟。
闻蛩
作者：黄玠
朝代：元

啧啧复啧啧，候虫催织作。少妇对秋缸，泪逐灯花落。向来陌上桑，根株尽漂泊。綀衣恐不完，尚敢望纨帛。
阿剌吉
作者：黄玠
朝代：元

阿剌吉，酒之英，清如井泉花，白于寒露浆。一酌咙胡生刺芒。再酌肝肾犹沃汤。三酌颠倒相扶将。身如瓠壶水中央。天地日月为奔忙。经宿不解大苍黄。阿剌吉，何可当。
陈允斋楼居扁曰可以
作者：黄玠
朝代：元

大楼高百尺，青红半空起。小楼二丈馀，适事亦可以。时节会亲姻，伏腊供祭祀。左方治杼柚，前列考图史。览观云水宽，玩悦风日美。玲珑豁四窗，吾心正如此。
陈益之壶中
作者：黄玠
朝代：元

仙翁不知年，一壶悬太空。晨朝出卖药，日夕入其中。虽与市人处，不与市人同。时有采芝客，来自蓬山宫。
陶与权南园别业
作者：黄玠
朝代：元

琼田无恶土，玉树多好枝。鼎角匿犀者，自是名家儿。应门有暇日，颇作佳园池。朝临二王书，暮吟三谢诗。花边迎小车，竹下理残棋。宾至可命觞，亲在志无违。
陶氏子竹居
作者：黄玠
朝代：元

幽居少邻并，野竹绕舍生。秀色染篇帙，疏阴洒檐楹。物亦有奇节，人将垂令名。须裁十二律，吹作凤凰鸣。
雪中过机山明日寄周彦良彦英兄弟
作者：黄玠
朝代：元

雪飘飘兮洒予，风燮燮兮振衣。水㶁㶁兮有声，冰棱棱兮在陂。鼓独枻兮兰舟，日既晏兮莫知。所之僮瘁？兮问予，尔所思兮为谁。我所思兮非尔所知，山中之人兮戴逵。岁周行兮莫只，慨星霜兮屡移。终过门兮不入，曰古昔兮有之。
雪中过机山明日寄周彦良彦英兄弟
作者：黄玠
朝代：元
体裁：古风

雪飘飘兮洒予，风燮燮兮振衣。水㶁㶁兮有声，冰棱棱兮在陂。鼓独枻兮兰舟，日既晏兮莫知。所之僮瘁�兮问予，尔所思兮为谁。我所思兮非尔所知，山中之人兮戴逵。岁周行兮莫只，慨星霜兮屡移。终过门兮不入，曰古昔兮有之。
雪壑海云使君所自号也
作者：黄玠
朝代：元

云来雪壑阴，云去雪壑明。未见雪壑面，已闻雪壑名。岂谓众皆浊，常使我独清。云去雪壑明，云来雪壑阴。不从雪壑游，不知雪壑心。家世本钟鼎，志愿在山林。
雪壑海云使君所自号也·其一
作者：黄玠
朝代：元

云来雪壑阴，云去雪壑明。未见雪壑面，已闻雪壑名。岂谓众皆浊，常使我独清。
雪壑海云使君所自号也·其二
作者：黄玠
朝代：元

云去雪壑明，云来雪壑阴。不从雪壑游，不知雪壑心。家世本钟鼎，志愿在山林。
雪隐山人诗为沈伯玉作
作者：黄玠
朝代：元

朝云适如车，夕云忽如马。变化方未穷，讵是无心者。卷舒自有宜，膏泽自有时。幽栖在林壑，或者梦见之。
韩伯清所藏子昂双松便面
作者：黄玠
朝代：元

并刀剪水一尺馀，照见亭亭两松影。玉堂学士自写真，令我悽然发深省。耸壑昂霄五十年，健笔如锥有锋颖。苍髯磔怒知谁嗔，老节犹将见奇挺。直干斜分水墨痕，樛枝乱结风霜顶。龙鸾已化毛骨残，雷雨欲来崖谷暝。兔丝悬蔓待茯苓，回首馀光惜俄顷。会稽公子多苦心，收拾新诗题小景。
韩季博所藏青山白云图
作者：黄玠
朝代：元

门外马蹄三尺尘，屋底青山看白云。不知身世在城市，但觉爽气吹冠巾。鸭觜滩头沙渚露，依约西陵近渔浦。恼人归思满江东，烟树半沉天欲雨。
顾德玉万竹轩
作者：黄玠
朝代：元

日出尘未动，清坐傍疏帘。帘影带深竹，风漪摇四檐。花时甘澹退，寄怀在棋奁。举手属有念，食子乃久拈。壁间棕毛拂，窗下漆棐几。一尘飞不来，竹色净于水。宾退日更长，清风亦时至。兰亭脩禊辞，硬黄临茧纸。白日何促促，秋灯动华屋。所思浩无端，开轩坐幽独。凉月出东楹，琴声隔深竹。欲问弹者谁，童子睡正熟。江晚雪初集，翠竹声珊珊。晓超当南荣，飞舞万玉鸾。爱此不能去，岂知双袂寒。欲招丹渊子，写作图簇看。
顾德玉万竹轩·其一
作者：黄玠
朝代：元

日出尘未动，清坐傍疏帘。帘影带深竹，风漪摇四檐。花时甘澹退，寄怀在棋奁。举手属有念，食子乃久拈。
顾德玉万竹轩·其三
作者：黄玠
朝代：元

白日何促促，秋灯动华屋。所思浩无端，开轩坐幽独。凉月出东楹，琴声隔深竹。欲问弹者谁，童子睡正熟。
顾德玉万竹轩·其二
作者：黄玠
朝代：元

壁间棕毛拂，窗下漆棐几。一尘飞不来，竹色净于水。宾退日更长，清风亦时至。兰亭脩禊辞，硬黄临茧纸。
顾德玉万竹轩·其四
作者：黄玠
朝代：元

江晚雪初集，翠竹声珊珊。晓超当南荣，飞舞万玉鸾。爱此不能去，岂知双袂寒。欲招丹渊子，写作图簇看。
顾梅西东吴小隐
作者：黄玠
朝代：元

昔日东吴顾文学，族大今为磐石宗。林下幽居得隐者，小营斋庐无十弓。会稽竹箭美如玉，奇才更出菰芦中。卓然学道见真性，气貌穆若扬清风。园有佳蔬胜食肉，春初早韭秋晚菘。莼菜何惭八珍味，橘树亦疏千户封。静观物化那有极，虎可为鼠蛇可龙。大痴小黠竞相逐，胡不远视要其终。
题叶仲明府判竹君右丞公第二子也家于富阳
作者：黄玠
朝代：元

虚廊静院连深竹，色照窗扉如水绿。题遍琅玕节下诗，高兴满怀吟未足。尽教梳洗出清风，客来径造亦不俗。出门咫尺是尘间，野鸟纷纷自相逐。
题吕德常所藏云西雪山小景
作者：黄玠
朝代：元

前冈崭如削，后巘旋若顾。溪寒？嵊晚，雪没剡中路。将无乘兴人，过彼幽栖处。应待月华生，却棹扁舟去。
题吕德常所藏云西雪山小景
作者：黄玠
朝代：元
体裁：古风

前冈崭如削，后巘旋若顾。溪寒�嵊晚，雪没剡中路。将无乘兴人，过彼幽栖处。应待月华生，却棹扁舟去。
题吴季良东明轩
作者：黄玠
朝代：元

朝日出旸谷，照我轩东荣。煌煌天光发，湛湛旦气清。定志息喧杂，澄心养虚灵。八窗启扃钥，万象生光明。
题吴景良荷锸图
作者：黄玠
朝代：元

倚冰为山，击石作火。人生百年，一何琐琐。有酒辄醉，不醉亦可。来汝僮奴，荷锸随我。
题商山图
作者：黄玠
朝代：元

美宦少宁居，良田多赋率。曼肤白如瓠，仍防污鈇锧。所以商山翁，深逃入堂密。蔽芾皆美枞，不睹长安日。扬扬大逄衣，剪剪小第室。门巷既荒寒，器具犹古质。渴即引井泉，饥或餐木实。微我异枭鸾，从人自凫乙。平生紫芝曲，久不屈此膝。须眉各皓然，一为天下出。
题曹云西桂根图
作者：黄玠
朝代：元

何人操玉斧，夜半缘青冥。斫去月中树，千秋伤我情。无根亦云已，有根当复生。但笑吴刚者，负此不义名。
题李紫筼墨本竹枝
作者：黄玠
朝代：元

郑谷爱吟诗，夜闻岩竹折。至今石上影，犹带山中雪。刻彫妙入神，馀情寄乀丿。永怀贞白君，终身惟素节。
题松石图
作者：黄玠
朝代：元

毫端水墨影，纸上松石神。老节委地尽，怪态与时新。写物要有似，开卷知其人。
题江山归兴图
作者：黄玠
朝代：元

秦望东南远欲无，依稀禹穴向姚虞。几时把酒鄞江上，却对乡山看此图。
题画山水似盛子昭
作者：黄玠
朝代：元

冉冉山上云，累累水中石。梢梢林莽高，黯黯崖谷黑。东冈特秀绝，拔地起千尺。突兀众峰间，犹是太古色。连山根插江，江碧石齿齿。层颠高出云，老树下压水。岩扉俯深迥，磴道陟纡委。欲持一壶酒，慰彼幽栖子。前山如立槊，后山如倚较。远近千万山，斗绝入牛角。矾头积磊砢，石面斗硗确。是中无征徭，民俗犹愿悫。回峰危欲堕，峭径深可入。萦纡度壁坞，杳窕去井邑。泉悬净练明，崖拥积铁涩。缅怀贞白君，相从负云笈。
题画山水似盛子昭·其一
作者：黄玠
朝代：元

冉冉山上云，累累水中石。梢梢林莽高，黯黯崖谷黑。东冈特秀绝，拔地起千尺。突兀众峰间，犹是太古色。
题画山水似盛子昭·其三
作者：黄玠
朝代：元

前山如立槊，后山如倚较。远近千万山，斗绝入牛角。矾头积磊砢，石面斗硗确。是中无征徭，民俗犹愿悫。
题画山水似盛子昭·其二
作者：黄玠
朝代：元

连山根插江，江碧石齿齿。层颠高出云，老树下压水。岩扉俯深迥，磴道陟纡委。欲持一壶酒，慰彼幽栖子。
题画山水似盛子昭·其四
作者：黄玠
朝代：元

回峰危欲堕，峭径深可入。萦纡度壁坞，杳窕去井邑。泉悬净练明，崖拥积铁涩。缅怀贞白君，相从负云笈。
题章德�兰
作者：黄玠
朝代：元
体裁：古风

竹树何蘙荟，蕙兰自奇芬。水墨写清影，犹疑见湘原。欲持一卮酒，酹此千岁魂。但恐醉中意，难与醒者言。
题蘧庐小像
作者：黄玠
朝代：元

彼何人兮翩翩，衣白苧兮纯玄。曳扶留之枯枝，若将去而复旋。虎挟乙以谁威，龟藏六而自全。合归休乎吾土，寄蘧庐以天年。
题赵仲穆山水图歌
作者：黄玠
朝代：元

远山如涌波，近山如积石。远近千万山，峥嵘起寒碧。赤甲白盐江影空，青天芙蓉五老峰。野桥村路独归客，耳边彷佛东林钟。沧浪老人唱歌处，日暮停篙倚江树。倒桃笠子渔竿头，隔水高楼访谁去。
题郭天锡云山图
作者：黄玠
朝代：元

翘翘山有木，翳翳林有谷。雨气作深云，新阴如膏沐。夫岂无居人，诛茅结溪屋。幽栖不出户，野塘春水绿。
题钱思复小像
作者：黄玠
朝代：元

尔气之充，尔色之愉。博衿长裾，而拱而趋。雍雍于于，山泽之臞。是所谓温润，而栗者欤。
题韩介石所藏盛子昭画
作者：黄玠
朝代：元

隆隆大谷深，挺挺嘉木秀。崇冈拆阴壑，悬水落长霤。槎牙松颠回，侧塞石角斗。来者岂阮生，尚尔冠服旧。清啸满空山，高人在危构。胡不从之居，分瓢饮云窦。
题顾仲瑛书画舫
作者：黄玠
朝代：元
体裁：七言律诗

扣舷击节起歌呜，一榻横舟小结庐。篆籀古文三代上，丹青妙手六朝初。虹光贯月夜将半，江影涵秋凉有馀。零落宣和旧时谱，无情汴水正愁予。
题高晦叔牧松斋
作者：黄玠
朝代：元

山中拾松子，种作庭中树。亦有牧养恩，异彼牛羊竖。结构岂在多，政为读书故。铜炉□棐几，茧纸石砚具。松影扫更合，松声吹不去。坐此岁月长，当知茯苓处。
风泾之东有鹳鸟作巢白莲寺其雄为人所执众鹳挟他雄偶其雌弗从破巢啄鷇而去市人怜之为求故雄使复合梁邦彦作义鹳行余和之
作者：黄玠
朝代：元

有鸟有鸟亡其俦，其雌栖栖方独忧。不知何处来野雄，远挟众势刚相求。彼雌决决不可强，巢鷇覆败无一留。市人闻之共悽恻，为求故雄使相收。归来哀叫声欲死，天地有情当泪流。物有定偶性则然，此鸟何必非雎鸠。重为周南歌窈窕，人道凋弊有是不。
馀姚吴季章松斋图
作者：黄玠
朝代：元

四明山中木千章，上有松树生高冈。不与朴樕同翳荒，雨露飘洒云之阳。鹅溪大绢尺度方，写貌形似分毫芒。非龙非螭牙角狞，开卷白日风雷生。之子秀骨须眉苍，与松为游三十霜。小结茅屋松阴凉，采松之花餐松肪。弹琴诵诗送流光，人生有情苦参商。白水满地天茫茫，安得送我置尔旁。脱落世故遗纷庞，乐与寿命如松长。
马头者故贵人家侍儿流落钱塘谢长深有诗余和之
作者：黄玠
朝代：元

谢君马头歌老孀，彼神司蚕宿在房。合精月驷耀吐芒，衣被天下为文章。岂有所思下土方，学施朱铅试新妆。黄金约腕珠作珰，步摇之冠云锦裳。凉州蒲桃紫雪浆，华堂燕坐飞琼觞。人生富贵岂有常，朝为名花侍侯王，暮为小草委路旁。皱面如靴不复光，空悬泉刀金错囊。却思故步心自伤，星宫之乐乐无央。
高伯雨苕溪渔隐歌
作者：黄玠
朝代：元

吾闻天目山中乃有千尺之悬泉，下赴大谷为奔川。百里清苕净如练，云光鸟影濯濯涵漪涟。峰峦过尽见城郭，春申剑履三千客。当时歌扇吹香拂舞茵，此夜啼螀寒月白。何如鸭觜滩头结屋三两椽，苕花开时鱼满船。携书一卷篷底读，琼瑰玉佩声琅然。
鸳鸯湖上曲
作者：黄玠
朝代：元

妾本鸳鸯湖上女，能弹琵琶作莺语。与郎相见得郎欢，床头黄金用如土。黄金用尽遂不归，妾身憔悴将何依。可怜徘徊花上月，为郎沽酒典春衣。春衣典却妾无怨，后夜花开无可典。寄谢悠悠世上儿，人生虽乐有贫时。
黄一峰莫莫斋
作者：黄玠
朝代：元

莫莫重莫莫，车轮生四角。岐路满天涯，归人已林壑。若华能照夜，蓂草知合朔。物有秀而灵，唯吾贵淳朴。
黄南窗小像
作者：黄玠
朝代：元

著乌匼之短帽，曳碧绡之轻裾。若丹丘之孤鹤，骨既清而亦癯。嗟尔童子，抱琴焉如。日月不可与留，归来兮乐吾初。
龙头之西有伏龙山首枕巨海上有古寺云岚之气尝蒸蒸然如黄梅时唐会昌中诏毁天下僧寺寺僧作诗云云中有寺不容住天下无家何处归有旨得不毁癸酉岁余与族叔族弟及戴彦季同游获观先祖遗墨既暮余与族弟先归山半值大雷雨山上晴朗如故作诗以纪其事云
作者：黄玠
朝代：元

青山如龙行且伏，渴欲饮海海不足。轻衫短屩小筇枝，独上龙头叩龙腹。龙腹空洞声豅豅，岂有神仓闭神粟。楝花风起鯼鱼来，远望渔艘似浮鹜。痛思我祖伯丰氏，遗墨宛然三过读。无食无家走千里，尚赖馀休守觚牍。瓜瓞子母相钩带，断蔓残根仅能续。徘徊瞻眺不胜情，贫贱何由复邦族。忽从岩半黑云生，归去惊雷撼崖谷。相望咫尺异阴晴，众客山椒我山麓。
怀青城先生
作者：黄璋
朝代：元
体裁：七言律诗

虞郎落落不羁客，端如野鹤混鸡群。兴来甫里一杯酒，与埽匡庐九叠云。遗史尚求丞相事，从孙能辑翰林文。杜陵秀句多家法，春树初生每忆君。
李伯时姑射仙像卷
作者：黄璋
朝代：元
体裁：七言绝句

三素云中驾赤螭，天风吹袂翠披披。神仙可有情缘在，手掉芙蓉欲赠谁。
崔清献公祠
作者：黄甲登
朝代：元

昔年身佩国安危，去蜀犹深当馈思。出处一生无玷玉，功名千载不刊碑。祠前古柏寻何处，坡后寒花有几枝。盛德固应延世教，相门今见复兴诗。
宿黄芦站
作者：黄益
朝代：元

古道树叉丫，青帘认酒家。有山无树色，多雪少梅花。雁影云垂地，鸡声月在沙。百年兴废尽，何处问桑麻。
潮人朝京道中
作者：黄益
朝代：元

何事若波查，翻令忆在家。乱山随去马，落日认栖鸦。田野生涯尽，关河去路赊。断桥人不渡，拂石看黄花。
二月十五日草堂张灯宴集分题赋清夜游曲
作者：黄真仲
朝代：元
体裁：乐府曲辞

鳌山宴罢红尘隔，璧月犹贪醉春色。笙歌不放彩灯闲，更向花朝作元夕。水晶帘底珊瑚枝，綵红乱掣金蛇飞。红渠缩水开瑶洞，宝鸭嘘云结绣帏。珠宫十六天魔女，手撚天花散香雨。玉钩笑里暗藏春，翠黛愁边偷换羽。何人截竹吹凉州，玉兔飞入银河流。安得笺天乞长夜，夜夜花间作胜游。
棹歌为松江渔者李复礼作三首·其一
作者：黄真仲
朝代：元
体裁：乐府曲辞

麻姑山前江接天，女儿浦口好泊船。船头鸥鹭不相识，飞上钓鱼竿上眠。
棹歌为松江渔者李复礼作三首·其三
作者：黄真仲
朝代：元
体裁：乐府曲辞

松花压酒香满卮，鲈鱼作鲙光陆离。船头打桨弄明月，船尾敲舷歌竹枝。
棹歌为松江渔者李复礼作三首·其二
作者：黄真仲
朝代：元
体裁：乐府曲辞

柳花吹雨漫天飞，新妇矶头夜不归。寄语彭郎莫相妒，春江处处鳜鱼肥。
美人春睡曲
作者：黄真仲
朝代：元
体裁：乐府曲辞

柳丝几结春风怨，一曲瑶筝碧云断。钗头蝴蝶梦寻春，宝枕红娇玉生汗。谁家白苧剪刀声，惊起花间一双燕。欲追残绪海茫茫，红雨满庭春思乱。
午日
作者：黄石翁
朝代：元

世故一炊黍，吾生百炼铜。客情伤发白，醒眼对榴红。远岫冥冥雨，疏衣细细风。欲论千古恨，不见楚南公。
句
作者：黄石翁
朝代：元

历落求奇迹，丁宁问异书。石刻披秦篆，铜章验汉官。
句
作者：黄石翁
朝代：元

看山如觅孟万年，君自求之眉睫间。病翁生愁午睡去，舟行失却九峰山。前瞻数点颇铦锐，沿流计程只此是。
墨梅
作者：黄石翁
朝代：元

去年曾访林君复，烟水苍茫鹤未归。不似对君横小幅，一枝和雪照柴扉。
客语
作者：黄石翁
朝代：元

旧时供奉曲，歌者亦无人。但感岁年晚，不知天地春。客犹谈宝庆，吾亦及咸淳。何处杨花过，飞来照角巾。
寒食客中
作者：黄石翁
朝代：元

明朝便典黑貂裘，寒食宁无数日留？烟断昔曾悲介子，火衰今不祀商丘。百年尽付风吹柳，一雨远随山入楼。安得五侯鲭到我，自脩茶事试香篝。惨淡微茫断客魂，最难忘处最难言。南陵不可避风雨，麦饭如何托子孙。往事沧江吹白鸟，谁家铁拨送金尊。欲寻隐者相倾倒，烟柳深深不见门。
寒食客中·其一
作者：黄石翁
朝代：元
体裁：七言律诗

明朝便典黑貂裘，寒食宁无数日留？烟断昔曾悲介子，火衰今不祀商丘。百年尽付风吹柳，一雨远随山入楼。安得五侯鲭到我，自脩茶事试香篝。
寒食客中·其二
作者：黄石翁
朝代：元
体裁：七言律诗

惨淡微茫断客魂，最难忘处最难言。南陵不可避风雨，麦饭如何托子孙。往事沧江吹白鸟，谁家铁拨送金尊。欲寻隐者相倾倒，烟柳深深不见门。
寒食客中二首
作者：黄石翁
朝代：元

明朝便典黑貂裘，寒食宁无数日留。烟断旧尝悲介子，火衰今不祀商丘。百年尽付风吹柳，一雨远随山入楼。安有五侯鲭到我，自修茶事试香篝。惨澹微茫断客魂，最难忘处最难言。南陵不可避风雨，麦饭何如托子孙。往事沧江推白鸟，谁家铁拨送清尊。欲寻隐者相倾倒，烟柳深深不见门。
寒食客中二首·其一
作者：黄石翁
朝代：元

明朝便典黑貂裘，寒食宁无数日留。烟断旧尝悲介子，火衰今不祀商丘。百年尽付风吹柳，一雨远随山入楼。安有五侯鲭到我，自修茶事试香篝。
寒食客中二首·其二
作者：黄石翁
朝代：元

惨澹微茫断客魂，最难忘处最难言。南陵不可避风雨，麦饭何如托子孙。往事沧江推白鸟，谁家铁拨送清尊。欲寻隐者相倾倒，烟柳深深不见门。
暮春计筹山中寄句曲山人
作者：黄石翁
朝代：元

松花落粉啼子规，山人燕坐春昼迟。石泉岂非《大韶》乐，日色犹是鸿荒时。筠篮竹杖烟中语，青纸丹书林下诗。应谢钱塘旧知识，白云独往无还期。
望云
作者：黄石翁
朝代：元

日出五丈高，白云浩如海。城郭在云中，山人在云外。望云云气深，入云云气浅。亦欲入深云，不知云近远。
次韵谢新荔
作者：黄石翁
朝代：元

海国仙人剪绛霞，年年一朵到仙家。眼中玉色如何晏，席上风流得孟嘉。野客不分唐殿带，老臣并按建溪茶。醉来往事都休问，且擘轻红对晚花。
碧桃
作者：黄石翁
朝代：元

洗尽娇红出翠帷，玉人无语背斜晖。绿华前度通仙谱，天水何年染素衣。宴罢瑶池春梦断，影寒姑射夜深归。禁烟时节多风雨，莫遣繁英一片飞。
自麻仙至笔架道中作
作者：黄石翁
朝代：元

三步五步歇，六日七日晴。岂不念我归，春色相送迎。前宵社酒散，行将返清明。红紫小零落，嘤嘤相和鸣。丛薄山矾花，玩之有馀馨。亦欲寄所思，归鸿已宵征。悠悠不可极，恻恻难为情。荒荒谁与语，脉脉曳杖行。
送高丽五明马
作者：黄石翁
朝代：元

海波不动关梁通，虬髯使者来吴中。名骓额间挂明月，四蹄犹带龙堆雪。仰秣不受田家刍，太官之羊五味俱。贤才万里不难致，糠秕不充旴老矣。
题米元晖湖山烟雨图
作者：黄石翁
朝代：元
体裁：古风

江南旧物澄心纸，百数十年谁得此。挥毫无复老元章，付与承家大儿子。展开素幅作湖山，点染兴入苍烟间。偶然墨云起霮䨴，风雨偃林生暮寒。笔端奋迅有疾急，雨气淋漓纸犹湿。世人藏画尚精微，到此精微下风立。流寓东南谁与邻，倾怀付与李家亲。忽因缴駮论资格，纸上数峰微笑人。
题米元晖湖山烟雨图
作者：黄石翁
朝代：元

江南旧物澄心纸，百数十年谁得此。挥毫无复老元章，付与承家大儿子。展开素幅作湖山，点染兴入苍烟间。偶然墨云起霮䨴，风雨偃林生暮寒。笔端奋迅有疾急，雨气淋漓纸犹湿。世人藏画尚精微，到此精微下风立。流寓东南谁与邻？倾怀付与李家亲。忽因缴駮论资格，纸上数峰微笑人。
饭山道院
作者：黄石翁
朝代：元

万钟鼎食不到我，正自不必西山饿。饭山云气如炊烟，三餐而返肠果然。临川丞相有素愿，何处独无鱼羹饭。劝君饭客先饭穷，往往乞丐皆英雄。
题水村图
作者：黄肖翁
朝代：元

幽人心地本翛然，此境相谙七十年。茅屋数椽依约外，云山一抹有无边。眼前生意今林屋，笔底秋风古辋川。胜景有馀描不尽，归鸿几点落寒烟。
留别
作者：黄裳
朝代：元

江岸梅花正白，船头细雨斜飞。行客三冬北去，将军一棹南归。
读文山集
作者：黄诚性
朝代：元

三百馀年乐育恩，晚从科目得斯人。崎岖岭海期年国，零落毡毛万死身。诸葛未亡犹有汉，包胥欲泣更无秦。挑灯慷慨歌梁甫，鬓发萧森啜鬼神。
春联
作者：黄谦之
朝代：元
体裁：联

宜入新年怎生呵；百事大吉那般者。
游张公洞
作者：黄钰
朝代：元
体裁：古风

碧水涟漪漾流藻，指点苍烟即蓬岛。烟开远见烧香台，攀萝陟磴升崔嵬。群仙之居万松顶，陡然身世星河冷。虚中泳洞隔尘凡，道人邀我游其间。洞中纷纷白鹤舞，石上采采灵芝殷。仙童烛烧先余去，脚底濛濛起云雾。径渡青骡过涧桥，直到仙人下棋处。
三华吴宜甫桃溪十咏 其一 本原楼
作者：黄镇成
朝代：元

楼阁依山外，高居白日长。树阴浮石润，云影入江凉。宴坐涵千古，遐观纳八荒。此时天籁寂，虚白自生光。
三华吴宜甫桃溪十咏 其七 钓鱼矶
作者：黄镇成
朝代：元

溪上收残雨，沙边水落新。扫苔留坐石，投饵得游鳞。客至初篘酒，僮归旋析薪。住山元不恶，物色莫相亲。
三华吴宜甫桃溪十咏 其三 半月池
作者：黄镇成
朝代：元

凿地通泉入，冰轮隐半规。水涵光澹澹，云度影迟迟。坐引流杯称，书添洗砚宜。蛟龙得风雨，终去跃天池。
三华吴宜甫桃溪十咏 其九 艺麻圃
作者：黄镇成
朝代：元

舍外环麻圃，千畦翠玉林。补纫红女意，种树逸民心。夜绩分邻火，寒机杂晓砧。年年荣雨露，衣被及人深。
三华吴宜甫桃溪十咏 其二 旦气轩
作者：黄镇成
朝代：元

晓起凭虚槛，苍凉羽翰轻。五云开日观，三岛接霞城。雨歇连山净，尘销止水平。试循嘉种看，新绿自欣荣。
三华吴宜甫桃溪十咏 其五 濯缨泉
作者：黄镇成
朝代：元

石润通山气，甘泉一派流。雾浮丹穴暖，冰浸玉壶秋。远达朝宗志，深怀泽物忧。濯缨无限意，风雨满沧洲。
三华吴宜甫桃溪十咏 其八 纳稼亩
作者：黄镇成
朝代：元

谷口躬耕日，秋风穫稻粱。地腴登岁事，天角兆丰祥。野爨青精熟，山瓶白堕香。此身虽畎亩，一饭岂能忘。
三华吴宜甫桃溪十咏 其六 白云坞
作者：黄镇成
朝代：元

川上桃花坞，春风十里程。遥遥青嶂合，隐隐白云生。草阁遮难觅，芝田润可耕。从龙当作雨，肤寸起天行。
三华吴宜甫桃溪十咏 其十 怀济舟
作者：黄镇成
朝代：元

溪上桃花雨，堤痕半没沙。永怀舟楫利，何恨水云赊。赤壁凌仙袂，银河送客槎。傅岩应一起，未许伴烟霞。
三华吴宜甫桃溪十咏 其四 绿玉洲
作者：黄镇成
朝代：元

种竹沧波上，春深长万竿。晴琴依水润，夏簟入林寒。渭亩夸千户，河菑颂百官。主人持劲节，留待雪霜看。
三华吴宜甫桃溪十咏·本原楼
作者：黄镇成
朝代：元

楼阁依山外，高居白日长。树阴浮石润，云影入江凉。宴坐涵千古，遐观纳八荒。此时天籁寂，虚白自生光。晓起凭虚槛，苍凉羽翰轻。五云开日观，三岛接霞城。雨歇连山净，尘销止水平。试循嘉种看，新绿自欣荣。凿地通泉入，冰轮隐半规。水涵光澹澹，云度影迟迟。坐引流杯称，书添洗砚宜。蛟龙得风雨，终去跃天池。种竹沧波上，春深长万竿。晴琴依水润，夏簟入林寒。渭亩夸千户，河菑颂百官。主人持劲节，留待雪霜看。石润通山气，甘泉一派流。雾浮丹穴暖，冰浸玉壶秋。远达朝宗志，深怀泽物忧。濯缨无限意，风雨满沧洲。川上桃花坞，春风十里程。遥遥青嶂合，隐隐白云生。草阁遮难觅，芝田润可耕。从龙当作雨，肤寸起天行。溪上收残雨，沙边水落新。扫苔留坐石，投饵得游鳞。客至初篘酒，僮归旋析薪。住山元不恶，物色莫相亲。谷口躬耕日，秋风穫稻粱。地腴登岁事，天角兆丰祥。野爨青精熟，山瓶白堕香。此身虽畎亩，一饭岂能忘。舍外环麻圃，千畦翠玉林。补纫红女意，种树逸民心。夜绩分邻火，寒机杂晓砧。年年荣雨露，衣被及人深。溪上桃花雨，堤痕半没沙。永怀舟楫利，何恨水云赊。赤壁凌仙袂，银河送客槎。傅岩应一起，未许伴烟霞。
三华道中书所见
作者：黄镇成
朝代：元

秋雨才收雨没沙，升平渐复到田家。村村晒白蚕犹茧，处处吹香稻正华。绿树田家蓊若云，黄牛沙碛散成群。行人却爱三华好，海内风尘更忍闻。
三华道中书所见·其一
作者：黄镇成
朝代：元

秋雨才收雨没沙，升平渐复到田家。村村晒白蚕犹茧，处处吹香稻正华。
三华道中书所见·其二
作者：黄镇成
朝代：元

绿树田家蓊若云，黄牛沙碛散成群。行人却爱三华好，海内风尘更忍闻。
三衢夜泊
作者：黄镇成
朝代：元

凉夕清江弭楫徒，拍浮身在太空虚。星河光动牛女宅，风露气逼鲛人居。去郭晴天更鼓远，连滩永夜水舂疏。人间万事岂足累，扁舟归钓槎头鱼。
三郎山
作者：黄镇成
朝代：元

晓度三郎山，云深径盘湿。斜迤下阳坡，人牛竞来集。汲泉吹野火，煮饭分馀汁。扶难感藜杖，欹倒仅能及。行行不可望，危峰倚天立。
上鹊
作者：黄镇成
朝代：元

一家巢上鹊，俯瞰万级田。扶携数百人，夜宿荒山巅。正昼雷电飞，骤雨奔流泉。月黑石磴滑，归路相攀缘。后至且勿迫，小立听潺湲。
东阳道上
作者：黄镇成
朝代：元

山谷苍烟薄，穿林白日斜。
崖崩迂客路，木落见人家。
野碓喧春水，山桥枕浅沙。
前村乌桕熟，疑是早梅花。
东阳道中
作者：黄镇成
朝代：元

出谷苍烟薄，穿林白日斜。崖崩迂客路，木落见人家。野碓喧春水，山桥枕浅沙。前村乌桕熟，疑是早梅花。
临川青云亭
作者：黄镇成
朝代：元

平野荒荒雉堞低，一峰阑槛与云齐。斗牛三尺龙光照，城郭千年鹤爪题。白雨来时江水北，青山尽处夕阳西。古来亦有凭高客，树影苍凉绕大堤。
为吴松庵题古木疏篁图
作者：黄镇成
朝代：元

老树经秋叶未霜，一溪流玉落沧浪。有人解得江南意，月下吹箫引凤凰。曾上君山第一峰，遥看湘岸起秋风。今朝忽忆王摩诘，都在淋漓醉墨中。
为吴松庵题古木疏篁图·其一
作者：黄镇成
朝代：元

老树经秋叶未霜，一溪流玉落沧浪。有人解得江南意，月下吹箫引凤凰。
为吴松庵题古木疏篁图·其二
作者：黄镇成
朝代：元

曾上君山第一峰，遥看湘岸起秋风。今朝忽忆王摩诘，都在淋漓醉墨中。
为延平吴守实斋题张师夔画西楼酌别图
作者：黄镇成
朝代：元

栎翁平生丘壑徒，笔力妙与元造俱。延陵公子远相访，为写酌别西楼图。近山嵯峨石磊磈，远水荡漾烟模糊。垂杨先霜叶尽脱，老树欲雪寒梢枯。飞楼缥缈出天外，下瞰万顷平流铺。若非浔阳浸月之江渚，即是洞庭落木之重湖。有美人兮涉远道，念王孙兮怨瑶草。思临水兮送将行，更登楼兮慰情抱。巍巍上国黄金台，迢迢一曲阳关杯。酒酣拔剑更起舞，志气上薄浮云开。人生何用伤离别，海岳神交尽豪杰。澒洞风尘不可留，千里依然共明月。还君此图歌我诗，安得与子同襟期。君不见平生鲍叔能知我，车笠鲜有相逢时。
乘凉
作者：黄镇成
朝代：元

借屋依乔木，乘凉惬病身。日回山有影，风远竹无尘。除地平施榻，攀条侧挂巾。应携庞老宅，真作鹿门人。
乙亥闰十二月重改仍至元
作者：黄镇成
朝代：元

玉殿垂衣俪典坟，矞云承泽浃乾坤。归馀不数秦终闰，纪历重瞻汉后元。万里耕桑环海域，一溪渔钓老烟村。愿闻龚鲁为州邑，亦欲承风造羡门。
予作南田耕舍诸公赋者率拟之于老农噫人各有志同床而不察世之君子乃欲责人之知己不亦难乎因作写怀二首以自解云
作者：黄镇成
朝代：元

白日不停驭，颓波竟东驰。忽忽年岁改，念此将安归。我欲驱车行，太行路崄巇。我欲驾方舟，沧海无津涯。岂不顾行迈，出门慎所之。有田南山下，可以供盛粢。有庐在中田，可以谭书诗。上探羲皇际，下及商周时。贤圣尚沦落，微生何足疑。怀哉羡门子，千载以为期。种田南山下，土薄良苗稀。稊稗日以长，荼蓼塞中畦。路逢荷蓧人，相顾徒嗟咨。我欲芟其芜，但念筋力微。终焉鲜嘉谷，何以奉年饥。谁令恶草根，亦蒙雨露滋。岂无力耕人，悠悠兴我思。
予作南田耕舍诸公赋者率拟之于老农噫人各有志同床而不察世之君子乃欲责人之知己不亦难乎因作写怀二首以自解云·其一
作者：黄镇成
朝代：元

白日不停驭，颓波竟东驰。忽忽年岁改，念此将安归。我欲驱车行，太行路崄巇。我欲驾方舟，沧海无津涯。岂不顾行迈，出门慎所之。有田南山下，可以供盛粢。有庐在中田，可以谭书诗。上探羲皇际，下及商周时。贤圣尚沦落，微生何足疑。怀哉羡门子，千载以为期。
予作南田耕舍诸公赋者率拟之于老农噫人各有志同床而不察世之君子乃欲责人之知己不亦难乎因作写怀二首以自解云·其二
作者：黄镇成
朝代：元

种田南山下，土薄良苗稀。稊稗日以长，荼蓼塞中畦。路逢荷蓧人，相顾徒嗟咨。我欲芟其芜，但念筋力微。终焉鲜嘉谷，何以奉年饥。谁令恶草根，亦蒙雨露滋。岂无力耕人，悠悠兴我思。
二山九日示铁克刚
作者：黄镇成
朝代：元

九日南州尚滞留，高风寒雁独登楼。自怜白发难为客，欲买黄花只负秋。南国美人鹦鹉赋，北庭公子骕骦裘。不愁大地风霜苦，更拟吹笙过十洲。
于越
作者：黄镇成
朝代：元

沃土连云富稻粱，十年生聚信能彊。扁舟不见鸱夷面，独上高台吊越王。
云山小景
作者：黄镇成
朝代：元

飞瀑潺潺泻碧岑，野桥分路入云深。三椽草屋长松下，应有先生抱膝吟。
五月调兵赴绥阳
作者：黄镇成
朝代：元

五月南征亟出师，黄尘眯目汗流衣。衰翁偃仰犹嫌暑，惭愧军中几日归。五月农家半未耕，更闻田鼠食苗萌。辕门昨夜飞书急，十户三人赴调兵。五月公私乏见储，师徒野掠竟何如。自怜无力操戈从，未敢偷安饱饭居。五月炎蒸日似年，金龙山下有林泉。不知杖锡何时去，裹饭从师借榻眠。
五月调兵赴绥阳·其一
作者：黄镇成
朝代：元

五月南征亟出师，黄尘眯目汗流衣。衰翁偃仰犹嫌暑，惭愧军中几日归。
五月调兵赴绥阳·其三
作者：黄镇成
朝代：元

五月公私乏见储，师徒野掠竟何如。自怜无力操戈从，未敢偷安饱饭居。
五月调兵赴绥阳·其二
作者：黄镇成
朝代：元

五月农家半未耕，更闻田鼠食苗萌。辕门昨夜飞书急，十户三人赴调兵。
五月调兵赴绥阳·其四
作者：黄镇成
朝代：元

五月炎蒸日似年，金龙山下有林泉。不知杖锡何时去，裹饭从师借榻眠。
从军行
作者：黄镇成
朝代：元

秋风漠漠寒云低，陇头野雁随云飞。北方健儿长南土，学得南语相嚘咿。羽书昨夜到行府，下令急点如星驰。明日横刀出门去，回头不得顾妻儿。山城止舍休十日，百姓馈给无饥疲。路上逢人寄书归，道好将息无相思。重关夜度月落早，五岭冬戍天寒迟。买羊击豕且为乐，破贼归去知何时。
从张子章假唐书观毕作此归之
作者：黄镇成
朝代：元

潇洒张公子，清脩名不虚。时寻山水趣，日与圣贤居。乱世不学武，散金惟贮书。琴樽长日外，灯火早秋初。孝友光门阀，才贤拔里闾。寿亲环綵服，佳客曳华裾。蓄画俱名品，娱宾始一舒。藏文尤善本，尚友待三馀。邺轴诚多子，唐编不吝予。转头忘记诵，寓目送居诸。假久情知厚，还迟计恐疏。星垂天禄挍，云绕道山储。整帙矜全璧，驰函愧报琚。经籯传善庆，应睹化龙鱼。
会稽南镇庙
作者：黄镇成
朝代：元

巨镇东南表海邦，玉书金简昔人藏。云从禹会奔侯国，星列周官奠职方。已祝洪釐尊社稷，更磨贞勒写文章。幅员今已同王制，敕使年年摄荐璋。
会稽山
作者：黄镇成
朝代：元

安邑茫茫宅上都，东南万里播銮舆。遥观禹穴云如海，玉帛缤纷上计书。
僧别峰所藏郑子声竹树图
作者：黄镇成
朝代：元

空谷有佳人，连蹇岁云暮。清颜不可见，香墨在纨素。江山澹微茫，起我沧洲趣。白石隐疏篁，秋霜悬老树。天高鸿雁稀，水落沙觜露。上人心迹空，对此了言句。亦欲棹孤篷，云深不知处。
元正陪宴奉柬黄庭美
作者：黄镇成
朝代：元

玉帛充庭会百僚，衣冠陪位集三朝。乌台凛凛融层雪，龙阙苍苍丽九霄。入面酒和春意动，插头花暖曙光摇。两生礼乐成迂事，翻对东风忆舜韶。
八月
作者：黄镇成
朝代：元

白露下山城，秋风一夕生。远山晴若近，微日晦还明。南国登禾黍，中原洗甲兵。惟应餐沆瀣，云表桂华清。
八月稍告旱时雨沛然
作者：黄镇成
朝代：元

天际云初密，山尖日尚明。疾风摇竹乱，斜雨射窗鸣。濯热乾坤德，悲秋畎亩情。又闻邻寇警，飞檄报徵兵。
兰溪夜泊示同游
作者：黄镇成
朝代：元

昨日一帆风力轻，一日已过三日程。今朝一船江月明，万里一色秋空青。江清月白烱相照，宇宙滉漾无纤尘。君不见采石江头李太白，醉着锦袍天地窄。骑鲸飞上九天去，世上红尘污不得。又不见赤壁矶上苏坡仙，扣舷歌罢心逌然。洞箫声断碧云散，千载尚有遗音传。此夕何夕见此月，水色天光共奇绝。古人已逝不可留，长啸一声山石裂。临高望远谁能从，清景已复随飘风。推篷欲起为君舞，忽有白鹤来江东。
冬夜
作者：黄镇成
朝代：元

室暖知冬候，更长识老情。客毡初梦觉，邻烛更书声。漏缓风传远，窗虚月透明。自存中夜气，起咽玉池清。
冬春连雪
作者：黄镇成
朝代：元

南北艰危日，乾坤老大身。深山一月雪，故岁两年春。宿麦抽晴早，寒梅破腊新。欲谈当世事，高唱若无人。
分题送黄汝楫
作者：黄镇成
朝代：元

冉冉孤生竹，生在昆崙之嶰谷。直节离离出地深，寒梢蔚蔚参天绿。竹高不受霜雪侵，愿君同保岁寒心。竹管可作箫韶声，愿君吹作凤凰鸣。凤凰鸣，致时雍，九奏方知孤竹功。
刘伯熙清溪图
作者：黄镇成
朝代：元

暂脱尘鞅系，结此清溪居。偶从农圃邻，时读种树书。听瀑扫松石，眠云依草庐。韬琴自无弦，直钩不在鱼。未知穹壤间，宠辱当何如。
南山有幽士
作者：黄镇成
朝代：元

南山有幽士，白首在林坰。平生好音乐，颇识律吕情。截竹作高管，吹作鸾凤声。不逢师旷识，但有农人听。农人何所别，听罢心冥冥。但道是好音，强聒不少停。此士厌为烦，几欲逃其形。安得似农人，饱食心无营。
南山紫云山居
作者：黄镇成
朝代：元

一宿南山顶，仙凡此地分。河明疑有浪，天近更无云。月色初秋见，泉声彻夜闻。红尘飞不到，甘与鹿为群。紫云当七夕，织女度银河。绝顶瞻星近，浮空见月多。仙家还杼轴，人世自干戈。抱拙何烦问，临风一浩歌。一衲紫云间，幽居丈室宽。无求尘世远，不语道身安。茗瀹薪炉沸，瓜沉石井寒。似君精进力，得法谅非难。树老秋仍露，山空晚更鲜。雨添舂药水，云湿种瓜田。对榻僧长坐，闻钟客未眠。自应麋鹿性，疏散爱林泉。伏日不知暑，泉流山四围。竹风浑却扇，松雨欲添衣。逸老为家好，逃喧过客稀。虚亭无户牖，冉冉白云归。绝壑开阑槛，遥峰展画图。雪翻僧供钵，云绕佛香炉。接板桥横涧，连筒水入厨。杖藜行药去，九节得菖蒲。竹露连岩际，松风满坐隅。水舂如有节，山鸟似相呼。暑雨收崖蜜，晴云斸土酥。月高秋万宇，身世一冰壶。碧巘明霞外，秋山画不如。染成红玛瑙，削出翠芙蕖。五老天边见，三神海上居。坐来高月上，声落晚钟疏。闲士来何处，谈空坐夜分。五山携杖月，三楚染衣云。塔礼旃檀相，台翻贝叶文。南峰寻道侣，吾亦偶相闻。绝境红尘远，高居白日长。僻宜人不到，静与世相忘。宇阔星辰大，山虚水石凉。翠屏天外立，秋气晚苍苍。
南山紫云山居·其一
作者：黄镇成
朝代：元

一宿南山顶，仙凡此地分。河明疑有浪，天近更无云。月色初秋见，泉声彻夜闻。红尘飞不到，甘与鹿为群。
南山紫云山居·其七
作者：黄镇成
朝代：元

竹露连岩际，松风满坐隅。水舂如有节，山鸟似相呼。暑雨收崖蜜，晴云斸土酥。月高秋万宇，身世一冰壶。
南山紫云山居·其三
作者：黄镇成
朝代：元

一衲紫云间，幽居丈室宽。无求尘世远，不语道身安。茗瀹薪炉沸，瓜沉石井寒。似君精进力，得法谅非难。
南山紫云山居·其九
作者：黄镇成
朝代：元

闲士来何处，谈空坐夜分。五山携杖月，三楚染衣云。塔礼旃檀相，台翻贝叶文。南峰寻道侣，吾亦偶相闻。
南山紫云山居·其二
作者：黄镇成
朝代：元

紫云当七夕，织女度银河。绝顶瞻星近，浮空见月多。仙家还杼轴，人世自干戈。抱拙何烦问，临风一浩歌。
南山紫云山居·其五
作者：黄镇成
朝代：元

伏日不知暑，泉流山四围。竹风浑却扇，松雨欲添衣。逸老为家好，逃喧过客稀。虚亭无户牖，冉冉白云归。
南山紫云山居·其八
作者：黄镇成
朝代：元

碧巘明霞外，秋山画不如。染成红玛瑙，削出翠芙蕖。五老天边见，三神海上居。坐来高月上，声落晚钟疏。
南山紫云山居·其六
作者：黄镇成
朝代：元

绝壑开阑槛，遥峰展画图。雪翻僧供钵，云绕佛香炉。接板桥横涧，连筒水入厨。杖藜行药去，九节得菖蒲。
南山紫云山居·其十
作者：黄镇成
朝代：元

绝境红尘远，高居白日长。僻宜人不到，静与世相忘。宇阔星辰大，山虚水石凉。翠屏天外立，秋气晚苍苍。
南山紫云山居·其四
作者：黄镇成
朝代：元

树老秋仍露，山空晚更鲜。雨添舂药水，云湿种瓜田。对榻僧长坐，闻钟客未眠。自应麋鹿性，疏散爱林泉。
南田夜雨
作者：黄镇成
朝代：元

四檐春雨夜浪浪，记得吹笙近竹房。三十五年江海梦，又随归雁过潇湘。
南田耕舍
作者：黄镇成
朝代：元

离离南山田，采采山下绿。兹晨凉风发，秋气已可掬。美人平生亲，零落在空谷。颜色不可见，何由踵高躅。我耕南山田，我结南山屋。下山交桑麻，上山友麋鹿。还肯过邻家，邻家酒应熟。
南田耕舍
作者：黄镇成
朝代：元

跨鹤来寻处士家，迢迢空翠隔烟霞。山童揖客松边坐，却背春风扫落花。山下云收宿雨凉，一溪流玉自宫商。松阴满地苔花湿，坐对炉烟白日长。行到长松野水间，吹箫石上不知还。岚光已重衣裳冷，自扣岩扉月满山。松下携镵采茯苓，一山红叶正纵横。因留石上云生处，又听冰崖泻瀑声。
南田耕舍·其一
作者：黄镇成
朝代：元

跨鹤来寻处士家，迢迢空翠隔烟霞。山童揖客松边坐，却背春风扫落花。
南田耕舍·其三
作者：黄镇成
朝代：元

行到长松野水间，吹箫石上不知还。岚光已重衣裳冷，自扣岩扉月满山。
南田耕舍·其二
作者：黄镇成
朝代：元

山下云收宿雨凉，一溪流玉自宫商。松阴满地苔花湿，坐对炉烟白日长。
南田耕舍·其四
作者：黄镇成
朝代：元

松下携镵采茯苓，一山红叶正纵横。因留石上云生处，又听冰崖泻瀑声。
南田自述
作者：黄镇成
朝代：元

泰华浮云连日观，江湖夜雨水浮天。老来但觉身无系，来伴山僧野客眠。
南田赓倪体中见贻之韵
作者：黄镇成
朝代：元

中田有耕舍，乃在南山阳。启户见流水，云烟郁相望。夙昔江海心，中年甘退藏。躬耕聊寓情，学道未迷方。过游邻里间，蔼蔼松榆乡。倪君妙篇什，时同赋草堂。山林各沉困，风雅俱沦亡。慷慨但怀古，迂阔空谈王。平生屠龙术，匣剑收光芒。济世得良医，不如君技长。救浑用寸胶，谁能振颓纲。青山自秋色，篱菊亦有芳。邻家酒可贳，白稻吹新香。陶然任天真，高歌成报章。
双溪客馆
作者：黄镇成
朝代：元

江关风壤故相接，江阁感时还念家。白鸟飞去船着岸，青鱼上时人浣纱。仙坛扶登借筇竹，野客进饭留胡麻。城下新水长三尺，裹粮明日共乘槎。
句
作者：黄镇成
朝代：元

王孙不归怨芳草，山鬼欲啼牵女萝。铁檄召雷秋雨足，瑶坛谒帝夜云高。游山采药辞家早，扫石看云出洞迟。青山尽处海门阔，红日上来天宇低。花竹一家巢绝顶，烟尘九点认齐州。潮来估客船归市，月上人家水浸空。
同御史郑彦昭登丹台韵
作者：黄镇成
朝代：元

晨登鍊丹台，云磴互盘曲。五月居高明，旷远穷望目。雨洗炎尘净，凉风动梧竹。遥峰明晚翠，近濑漱寒玉。联镳得骢骑，杖策偶驰逐。诗留纸上云，酒散樽中绿。坐久独归迟，鸣驺出空谷。
吴伯昭红莲绿幕图歌
作者：黄镇成
朝代：元

乌君之山从西来，拔地万仞青崔嵬。划然磅礴下江浒，云麓隐隐栖楼台。上有飞萝罥挂古乔木，下有沧浪万顷青如苔。红莲绰约泛渚净，绿幕缥缈临湖开。云烟捲风岛屿没，窗户洗雨冰霜回。高人自是青云客，日向湖亭赏山色。昔年走马踏红尘，射杀南山双白额。今日纶巾羽扇閒，独面清泠饮冰蘖。壶箭收投胜负空，棋枰罢局机筹息。延陵公子昔称贤，画手复见今道玄。有声之画宜诗篇，为子作歌将画传。
和吴诚中感兴六十韵
作者：黄镇成
朝代：元

十载婴离乱，三灵紊纪纲。长雄尊武断，氛祲晦文昌。赤子还思汉，皇天只眷商。未能书痛哭，谁合传循良。边鄙时犹耸，污莱岁亦荒。餐芝怜绮季，采药羡嵇康。寂寞山林路，纷纭声利场。举杯浮月影，拔剑动星芒。沟垒连坚壁，樵苏远馈粮。盖藏空里巷，储偫尽仓箱。不获安吾圉，何由靖彼疆。感时怀栎社，辟地得榆乡。千里淹骐骥，高冈集凤凰。圃芳飞蛱蝶，波暖浴鸳鸯。岁久家山近，春深草木香。故人情独厚，老子兴尤长。濑钓狂如故，盘居乐不殃。开扉延竹径，展席荫茅堂。庚甲相先后，交游半在亡。忘形谐笑谑，好客谨迎将。桃李门墙暖，风云水石凉。悲歌增慷慨，远引迫仓惶。戍垒何曾撤，山家亦可伤。几时韬甲胄，何日返耕桑。涉世艰尝备，偷安愿少偿。斸云新迸笋，锄水欲抽秧。俯仰心犹壮，登临力尚彊。莺鸣晨唤友，蜂起午朝王。露蕊丹砂滴，风篁翠葆张。稻香收野碓，酒熟出邻墙。步屧穿林坞，扶筇度石梁。雪晴山屴崱，烟晚树苍茫。志可林泉遂，情难畎亩忘。巢居违猛鸷，陆处避怀襄。泪尽莱公竹，歌沉召伯棠。薰征思马葛，增秩想龚黄。狐逐令先虎，狼因用牧羊。关河连灌莽，郊甸厌糟糠。疑段蹄新凿，骅骝首独昂。十藏矜鼠腊，千仞覆蜣螂。上将专鈇钺，遗黎蹈火汤。同袍能邂逅，散策幸徜徉。田里无愁叹，乡邻不吊丧。探幽寻绝谷，穷睇陟崇冈。适野何烦骑，临流讵假航。绨袍安绮縠，粝食饫膏粱。玉糁调羹法，松花酿酒方。纻溪仙馆集，幞石帝庭光。野蓛罗珍馔，山花丽靓妆。星坛逢蓟子，云洞入刘郎。地僻观松鹤，天清远虎狼。绛霞匀醉脸，清露漱吟肠。自拟襟期素，那知鬓发苍。有尊开北海，无语问东方。圣主勤延访，山农觉散狂。集飞从渤澥，清浊辨行藏。连姻共村落，结屋傍林塘。石平多可坐，泉美总宜尝。荣名谢伊吕，笑傲学羲皇。微躯寄宇宙，行乐答清章。
和周凌云秋日光邑山行韵
作者：黄镇成
朝代：元

闽岭秋深水树凉，原田耕穫岁时忙。无人画得农家乐，雨过青疏白稻香。
和揭希韦立春
作者：黄镇成
朝代：元

玉律颁春谨授时，铜壶传箭漏声移。曈曈晓日开黄阁，习习和风拂画旗。綵仗三环迎气早，华筵六豆醉归迟。小车行处花如锦，遍洛阳园总是诗。
商橘所画海棠双喜图
作者：黄镇成
朝代：元

相向相鸣两缟巾，海棠风暖上林春。今朝识得眉黄意，同立花间报主人。
城南初夏
作者：黄镇成
朝代：元

楼居爱初夏，暄凉适中时。欣欣众木荣，敷阴映前池。新竹日已高，荒苔亦云滋。好鸟时关关，和鸣恋深枝。南山如有情，相对如相期。纷纷一籓外，日夕车轮驰。良时有再至，古人宁可追。登高愧授简，掩卷惭言诗。聊用逐时作，讵当千载垂。
城西纪事
作者：黄镇成
朝代：元

今日稍清适，独出城西村。感时经丧乱，风物异郊原。林摧见平陆，寺破留颓垣。高亭化莽墟，华屋成蔬园。徘徊在中路，偶听农老言。新苗未入土，苗草日已蕃。丁男赴徵调，期令集辕门。况乃乏牛力，辛苦难具论。我闻增惨怆，无策拯元元。身老不能耕，焉敢饫盘飧。
壬申岁游宝陀感时有述
作者：黄镇成
朝代：元

每忆登临绝宝陀，转头青鬓已霜皤。千三百里西陵岸，二十七年东逝波。天地风尘迷道路，朔南疆理隔山河。老来空念唐虞远，安得商颜可浩歌。
夕泛
作者：黄镇成
朝代：元

秋净山如拭，江清一棹横。挂帆延暮眺，趺坐待潮生。
夜中忽雨
作者：黄镇成
朝代：元

岁恶无邻堪乞籴，时艰何地可移民。秋来一夜江南雨，不责空囷活饿人。
学稼
作者：黄镇成
朝代：元

学稼存吾事，居山乐有年。地收钟一亩，人籴斗三钱。晓雨丹林外，清霜白雁前。为谋鸡黍具，邀客共谈玄。
宪掾孟伯真
作者：黄镇成
朝代：元

杜老题诗不到闽，千年风物迹犹陈。即今海内传新句，直待邯郸孟伯真。
宿富沙水西
作者：黄镇成
朝代：元

溪上千峰树羽旄，溪滩漱玉夜声豪。霜前鼓角凌风迥，月下楼台隔水高。北苑九重传贡茗，东阳千日醉仙醪。人间岁月棋边换，归住山中学种桃。
宿武夷
作者：黄镇成
朝代：元

秋日停车宿武夷，石坛云馆近天梯。几时来此山中住，结个松巢伴鹤栖。
寄雷隐上人
作者：黄镇成
朝代：元

最忆高人住翠微，万岩千岫雪消时。林阶月在行香早，石屋云多出定迟。栖树有僧留听法，看泉无客和题诗。松关不锁容相叩，定觅春山食紫芝。
富沙道中
作者：黄镇成
朝代：元

溪上北风天雨霜，野田高下散牛羊。前村落尽乌桕叶，无数人家在夕阳。
山中杂诗
作者：黄镇成
朝代：元

山中春日长，芳林翠如织。放意得散步，徘徊度阡陌。相逢耦耕人，藉草成太息。雨歇清池深，云收暮山碧。野蔬聊掇拾，共此谋朝夕。故人天一方，怅望那能即。长歌发中情，且以慰畴昔。粱肉致五和，不如蔬味真。浮文谨边幅，不如野情亲。春水日以深，春木日以新。流禽在高枝，和鸣乐暄辰。使我坐终日，怅然思远人。欲行车无轮，欲涉舟无津。但有金石心，凭寄江南春。
山中杂诗·其一
作者：黄镇成
朝代：元

山中春日长，芳林翠如织。放意得散步，徘徊度阡陌。相逢耦耕人，藉草成太息。雨歇清池深，云收暮山碧。野蔬聊掇拾，共此谋朝夕。故人天一方，怅望那能即。长歌发中情，且以慰畴昔。
山中杂诗·其二
作者：黄镇成
朝代：元

粱肉致五和，不如蔬味真。浮文谨边幅，不如野情亲。春水日以深，春木日以新。流禽在高枝，和鸣乐暄辰。使我坐终日，怅然思远人。欲行车无轮，欲涉舟无津。但有金石心，凭寄江南春。
山家四首
作者：黄镇成
朝代：元

十里南田去郭赊，不因无事却移家。才分宿火添香炷，又酌山泉煮茗华。家住桃花源上村，编松为屋鹿为群。匡床尽日临门坐，閒看青山起白云。野衲来栖半屋云，一单犹贮贝多文。问他城郭山林事，手数轮珠默不闻。石洞悬流泻碧崖，石桥幽磴抱云回。樵人共我山头看，知是吹笙跨鹤来。
山家四首·其一
作者：黄镇成
朝代：元

十里南田去郭赊，不因无事却移家。才分宿火添香炷，又酌山泉煮茗华。
山家四首·其三
作者：黄镇成
朝代：元

野衲来栖半屋云，一单犹贮贝多文。问他城郭山林事，手数轮珠默不闻。
山家四首·其二
作者：黄镇成
朝代：元

家住桃花源上村，编松为屋鹿为群。匡床尽日临门坐，閒看青山起白云。
山家四首·其四
作者：黄镇成
朝代：元

石洞悬流泻碧崖，石桥幽磴抱云回。樵人共我山头看，知是吹笙跨鹤来。
山居春日杂吟
作者：黄镇成
朝代：元

五色云开日上东，腊寒销尽得春风。秦人自爱桃源好，新酒家家有醉翁。白发盈头又得春，自将平日省吾身。胸中俯仰无惭怍，度外从天不在人。南北东西经乱离，閒思往事只堪悲。山中落尽梅花片，同赏春风更有谁。平生海岳旧心期，万里风云入梦思。今日独从高处望，偶逢林寺一题诗。
山居春日杂吟·其一
作者：黄镇成
朝代：元

五色云开日上东，腊寒销尽得春风。秦人自爱桃源好，新酒家家有醉翁。
山居春日杂吟·其三
作者：黄镇成
朝代：元

南北东西经乱离，閒思往事只堪悲。山中落尽梅花片，同赏春风更有谁。
山居春日杂吟·其二
作者：黄镇成
朝代：元

白发盈头又得春，自将平日省吾身。胸中俯仰无惭怍，度外从天不在人。
山居春日杂吟·其四
作者：黄镇成
朝代：元

平生海岳旧心期，万里风云入梦思。今日独从高处望，偶逢林寺一题诗。
山阴夜泊
作者：黄镇成
朝代：元

暮辞越城东，舟子夜挽繂。洫浍如同间，旁午不流溢。凭风綵鹢凉，过堠奔马疾。解柂湖中央，须臾月东出。是时新雨过，微霭散祥矞。金盘初烂漫，水镜乍溶潏。火齐投冰壶，蠙珠耀蛟室。羽翰疑已生，埃壒尽相失。狂歌不能寐，自谓仙可必。舟子正鼾眠，见惯何足述。
岁十有二月庚寅立春丁亥之春也
作者：黄镇成
朝代：元

生甲逢春六十周，乾坤俯仰一虚舟。岁寒冰雪梅堪赋，物外烟霞鹤与俦。夜火流丹烧药灶，午泉分乳试茶瓯。吾心已定身何系，极目閒云任去留。
岛夷行
作者：黄镇成
朝代：元

岛夷出没如飞隼，右手持刀左持盾。大舶轻艘海上行，华人未见心先陨。千金重募来杀贼，贼退心骄酬不得。尔财吾橐妇吾家，省命防城谁敢责。
希韦子歌
作者：黄镇成
朝代：元

希韦子，自说平生住旴里。长身如鹤在鸡群，丰颔脩髯两颧起。苍然神观九旬馀，老眼虽明不读书。平生作赋擅今古，勇猎阵马飞天吴。海坛河上欧冶子，闻猿放鹤云台图。惊涛激石下众壑，岩㠂磊碨相撑扶。东方千牍写未毕，太白万言词愈出。海上一官清俸薄，老气如虹终不屈。归来至死一毡寒，至今遗墨留人间。呜呼断圭残璧谁能惜，秪有吟魂招不得。
张师夔玉华楼观图
作者：黄镇成
朝代：元

碧嶂层层玉洞秋，云烟缥缈似丹丘。祗应与子携琴去，共住仙人十二楼。
得雨
作者：黄镇成
朝代：元

十日得一雨，今晨初入秋。荐饥期一稔，嘉遁乐三休。绿茁晚菘圃，黄收先稑畴。太平耕凿好，群盗勿相雠。
悲秋词
作者：黄镇成
朝代：元

长叹复长叹，芙蓉落尽秋水寒。庭前百草枯烂死，游子日暮衣裳单。白日悠悠岁将晏，江南水深波浪散。鸿雁不来江水长，零落秋云满江岸。愿天吹作凌天风，吹开白雾清旸红。愿天化作炎天雨，物物昭苏感天语。
感事
作者：黄镇成
朝代：元

忽得西军报，惊闻气怆然。鼓声沉白日，旗影落青天。愤切居妨食，愁深起辍眠。王师宜壮直，即听凯歌旋。
投赠郑守光远三十韵
作者：黄镇成
朝代：元

累洽开皇极，分藩重守臣。列茅周土旧，分竹汉符新。师帅能宣化，仪刑最近民。隼旟张日月，雉阁丽星辰。地纪逾荒服，天光照远人。选材归德器，分命耸朝绅。一代文章伯，群心怙恃亲。祖风先蔼蔼，家学早振振。听履曾驰誉，工书固绝伦。九苞腾鸑鷟，千里骤骐驎。仗引陪供奉，官联属选抡。河源通析木，星象拥勾陈。暂辍中朝绂，来纡外府轮。土风连太末，山节耸全闽。佐乘临漳浦，褰帷入剑津。近河能借润，依烛解光邻。化雨苏民望，祥风洗瘴尘。裤襦歌已浃，刀剑俗咸悛。山郭惟樵郡，封邻接海濒。地偏田少沃，土狭户多贫。捐瘠饥瘥并，流亡寇役频。震凌思大厦，枯蘖徯洪钧。幸借循良牧，咸依抚字仁。昼长帘似水，更静月如银。赤社分南服，清都拱北辰。报看三月政，和睹万家春。少日探经笥，颓年愧席珍。雨畦仍把耒，风艇自收缗。喜见瘳民瘼，无由传吏循。祗须成德化，濡笔颂坚珉。
放棹
作者：黄镇成
朝代：元

天清一棹远，枫老叶如花。溯到芙蓉渚，遥空见雁斜。
放歌台
作者：黄镇成
朝代：元

堂搆新池上，閒来放浩歌。阳春元寡和，夜月许谁过。
斛兰三开有怀蒋师文
作者：黄镇成
朝代：元

白露滋兰斛，寒花晚更留。香临日午静，孤耐客心幽。夜月连千里，天风薄九秋。故人江海去，相忆负同游。
新城道中
作者：黄镇成
朝代：元

苦竹黄泥十里馀，一村烟雨暗平芜。清枫渡口半可涉，无数山禽留客酤。
方壶墨竹
作者：黄镇成
朝代：元

方壶仙人洒香墨，矛戟纵横八法中。青鸾舞罢秋水阔，珊珊飞佩凌天风。
早春感兴
作者：黄镇成
朝代：元

风雨生寒七日春，梅花落尽杏花新。欲谈旧事推时变，无复当年行辈人。生际华夷混一年，老从耕凿遇尧天。春和着物皆生意，岂是乾坤雨露偏。一室虚明白昼閒，图书左右坐中间。嗒然隐几无人到，身在白云深处山。石壁山前春水生，畬田雨后课僮耕。交游半是渔樵客，使者无烦问姓名。
早春感兴·其一
作者：黄镇成
朝代：元

风雨生寒七日春，梅花落尽杏花新。欲谈旧事推时变，无复当年行辈人。
早春感兴·其三
作者：黄镇成
朝代：元

一室虚明白昼閒，图书左右坐中间。嗒然隐几无人到，身在白云深处山。
早春感兴·其二
作者：黄镇成
朝代：元

生际华夷混一年，老从耕凿遇尧天。春和着物皆生意，岂是乾坤雨露偏。
早春感兴·其四
作者：黄镇成
朝代：元

石壁山前春水生，畬田雨后课僮耕。交游半是渔樵客，使者无烦问姓名。
明州西渡
作者：黄镇成
朝代：元

西坝津头望海涛，扬波捲雨日滔滔。一江风起晚潮上，半夜舟行山月高。葭菼连空迷雪舫，鱼龙吹浪湿宫袍。乾坤不碍身如叶，我亦螟蛉笑二豪。
春夜听雨有怀
作者：黄镇成
朝代：元

孤客曾听夜雨眠，一生江海已华颠。吟怀不与春风隔，漫忆檐声五十年。天地飘飘老此身，一怀幽思为谁伸。春来犹有登临趣，拟向山中觅故人。天上仙人玉笋班，殷勤赠我翠琅玕。相逢不复伤迟暮，知己能倾一语难。
春夜听雨有怀·其一
作者：黄镇成
朝代：元

孤客曾听夜雨眠，一生江海已华颠。吟怀不与春风隔，漫忆檐声五十年。
春夜听雨有怀·其三
作者：黄镇成
朝代：元

天上仙人玉笋班，殷勤赠我翠琅玕。相逢不复伤迟暮，知己能倾一语难。
春夜听雨有怀·其二
作者：黄镇成
朝代：元

天地飘飘老此身，一怀幽思为谁伸。春来犹有登临趣，拟向山中觅故人。
春山程鍊师山房
作者：黄镇成
朝代：元

春山道士不饮酒，颜如丹渥气如虹。不是出山归较晚，贪看明月过桥东。春山道士不辟谷，自斸芝田种白云。昨夜石坛明月冷，一声长笛半空闻。
春山程鍊师山房·其一
作者：黄镇成
朝代：元

春山道士不饮酒，颜如丹渥气如虹。不是出山归较晚，贪看明月过桥东。
春山程鍊师山房·其二
作者：黄镇成
朝代：元

春山道士不辟谷，自斸芝田种白云。昨夜石坛明月冷，一声长笛半空闻。
春日山行杂兴
作者：黄镇成
朝代：元

出郭晴光远，临高逸兴赊。路经栖鹤地，山入种桃家。石顶寻云母，松根饮雪花。故人留宿处，朝饭有胡麻。山翁留客住，自说乐馀年。日养分男舍，春耕税主田。雨泥朝过鹿，山木夜啼鹃。鸡黍烦相劳，桃花出钓船。城郭心何补，烟霞迹未疏。抱琴多胜地，得酒即吾庐。夜候丹砂火，春寻石室书。夤缘到幽绝，高士亦巢居。夜宿东屯月，朝行北渚云。地穿龙虎气，星列鸟鬼文。白堕仙家酿，青精野客分。人言王子晋，笙鹤至今闻。
春日山行杂兴·其一
作者：黄镇成
朝代：元

出郭晴光远，临高逸兴赊。路经栖鹤地，山入种桃家。石顶寻云母，松根饮雪花。故人留宿处，朝饭有胡麻。
春日山行杂兴·其三
作者：黄镇成
朝代：元

城郭心何补，烟霞迹未疏。抱琴多胜地，得酒即吾庐。夜候丹砂火，春寻石室书。夤缘到幽绝，高士亦巢居。
春日山行杂兴·其二
作者：黄镇成
朝代：元

山翁留客住，自说乐馀年。日养分男舍，春耕税主田。雨泥朝过鹿，山木夜啼鹃。鸡黍烦相劳，桃花出钓船。
春日山行杂兴·其四
作者：黄镇成
朝代：元

夜宿东屯月，朝行北渚云。地穿龙虎气，星列鸟鬼文。白堕仙家酿，青精野客分。人言王子晋，笙鹤至今闻。
春日行近山
作者：黄镇成
朝代：元

道人闻住集灵坛，春日寻君一里山。行到竹房烧药处，仙家只在白云间。门外山童扫落霞，问师还只在山家。推窗引客云边坐，自扇风炉煮雪花。天上香风拂彩桥，云霞宫馆郁岧峣。行从白鹤山头过，吹动仙人紫玉箫。
春日行近山·其一
作者：黄镇成
朝代：元

道人闻住集灵坛，春日寻君一里山。行到竹房烧药处，仙家只在白云间。
春日行近山·其三
作者：黄镇成
朝代：元

天上香风拂彩桥，云霞宫馆郁岧峣。行从白鹤山头过，吹动仙人紫玉箫。
春日行近山·其二
作者：黄镇成
朝代：元

门外山童扫落霞，问师还只在山家。推窗引客云边坐，自扇风炉煮雪花。
春日郊行
作者：黄镇成
朝代：元

春郊冉冉散晴晖，芳树频闻一鸟啼。山驿水流花落尽，石田云暖麦抽齐。禅房凿路当岩半，钓屋维舟近竹西。行过野桥人语近，寻源应到武陵溪。
春竹
作者：黄镇成
朝代：元

岩曲泻鸣泉，风花万树妍。支筇连袂去，踏草兴悠然。
春竹
作者：黄镇成
朝代：元

花落东皇暮，春江深复深。双柑携向客，斗酒听鸣禽。
春雨书怀
作者：黄镇成
朝代：元

春深已喜冰霜尽，老大惟惊岁月徂。若待清明方纵目，人间风雨几时无。多忧每恐风摇竹，易感还愁雨滞花。亦幸山房炉火在，春寒独自煮春茶。
春雨书怀·其一
作者：黄镇成
朝代：元

春深已喜冰霜尽，老大惟惊岁月徂。若待清明方纵目，人间风雨几时无。
春雨书怀·其二
作者：黄镇成
朝代：元

多忧每恐风摇竹，易感还愁雨滞花。亦幸山房炉火在，春寒独自煮春茶。
春雨南田书事
作者：黄镇成
朝代：元

流水三椽舍，桑阴五亩田。饭香分野碓，茶熟候山泉。石榻看云坐，溪窗听雨眠。桃花川上路，应有钓鱼船。瓜圃通邻巷，柴门接野蹊。卖薪归早市，行饷汲寒溪。野鹭山前落，林莺雨外啼。客来浑不答，孤绝正幽栖。草径交塍畔，花村曲水隈。夜灯邻屋语，晨弩猎人猜。石阁云低树，溪添雨没苔。已无机事到，终日面崔嵬。
春雨南田书事·其一
作者：黄镇成
朝代：元

流水三椽舍，桑阴五亩田。饭香分野碓，茶熟候山泉。石榻看云坐，溪窗听雨眠。桃花川上路，应有钓鱼船。
春雨南田书事·其三
作者：黄镇成
朝代：元

草径交塍畔，花村曲水隈。夜灯邻屋语，晨弩猎人猜。石阁云低树，溪添雨没苔。已无机事到，终日面崔嵬。
春雨南田书事·其二
作者：黄镇成
朝代：元

瓜圃通邻巷，柴门接野蹊。卖薪归早市，行饷汲寒溪。野鹭山前落，林莺雨外啼。客来浑不答，孤绝正幽栖。
昭武图经载天子冈越王驻猎之地樵牧时得古瓦有罗纹雁翅之状坚致如石以时考之数千百年感而赋之
作者：黄镇成
朝代：元

北平山上越王城，猎骑如云此驻兵。瓦砾不随尘土化，市朝空逐海田更。鸿泥雪点深无迹，雁翅罗纹碎有声。访古独来舒望眼，万峰浮翠入天明。
晚晴书事
作者：黄镇成
朝代：元

白鹤楼西晚雨凉，欲晴山气远苍苍。鸦衔落日归平楚，雁背残霞上越阳。溪崦筑茅堪理钓，畬田收秫好休粮。秋风有约巢云去，却拟狂歌学楚狂。
暮春
作者：黄镇成
朝代：元

风雨不出门，人事颇周浃。高斋诵金文，虚昼了白业。登楼聊四望，新翠满林叶。江南春欲暮，日月如转睫。青山犹故人，浮世堕灰劫。谁能凌汗漫，长使幽意惬。
李万户死事
作者：黄镇成
朝代：元

李侯将家子，英姿仍妙年。慷慨赴出师，悲风动戈鞬。结束辞亲去，义重不顾恩。钲鼙动天地，列校在辕门。悠悠渡剑水，惨惨烟尘昏。白日横杀气，黄茅吹瘴氛。行府檄书来，色动沮三军。一死忠孝备，捐身何足论。清流山下水，哀歌吊忠魂。恤典胙一方，飒爽应有闻。
李中明秋山小景
作者：黄镇成
朝代：元

家住夕阳三峡口，人行秋雨二崤间。不知何处真堪画，移得柴门对楚山。
李将军歌
作者：黄镇成
朝代：元

李将军，少年意气轻浮云。青丝络马黄金勒，宝剑错镂交龙文。十二高楼连广道，千金结客大梁门。昨日弯弓连白羽，射杀南山白额虎。归来飨士酒千钟，自向青楼按歌舞。前年起兵从义旗，斩将陷阵身如飞。上功幕府久未报，有酒不乐当何为。
李氏妹夫仲章归自襄阳
作者：黄镇成
朝代：元

子到方城汉水西，客帆烟雨几程期。襄阳耆旧更安在，岘首风流今有谁。隐去亦寻庞氏宅，醉归还过习家池。可能人事非前日，曾问青山知不知。
李遵道枯木竹石图
作者：黄镇成
朝代：元

老树槎牙倚半空，苍筠叶叶带秋风。欲将岁晚论心事，遥忆美人江水东。
杨子辅竹树小景
作者：黄镇成
朝代：元

发竹矶头晚泊舟，雨篁烟树隔沧洲。美人无限潇湘意，分得江南一片秋。
杭川八景 其一 君山霁雪
作者：黄镇成
朝代：元

谁把琪花散碧霄，千岩万壑总琼瑶。支颐正好吟诗句，莫遣东风一夜消。
杭川八景 其七 乌洲渔唱
作者：黄镇成
朝代：元

扁舟一叶任西东，烟水微茫处处同。钓罢归来无个事，数声欸乃夕阳中。
杭川八景 其三 九峰晴旭
作者：黄镇成
朝代：元

朵朵芙蓉倚碧天，溪光岚影蔼晴烟。望中佳致堪图画，疑在匡庐五老前。
杭川八景 其二 仙冈暮霭
作者：黄镇成
朝代：元

霏霏暝色满山城，隐隐岩扉带晚晴。试问仙人何处是，数声樵唱不胜情。
杭川八景 其五 云岩书灯
作者：黄镇成
朝代：元

曾伴先生共夜阑，时留馀燄在云端。自从折桂蟾宫去，剩馥残膏几岁寒。
杭川八景 其八 龙滩棹歌
作者：黄镇成
朝代：元

潺潺石滩急如弦，灵物曾从此处眠。最是短篷烟雨里，长歌一曲水连天。
杭川八景 其六 月庵钟鼓
作者：黄镇成
朝代：元

雪满长空月满楼，鼓钟声里夜光浮。悬知老衲无馀事，长祝皇图亿万秋。
杭川八景 其四 七里春涛
作者：黄镇成
朝代：元

滚滚桃花浪拍空，茫茫东去势何雄。禹门三级浑如许，应有潜鳞此化龙。
杭川八景·君山霁雪
作者：黄镇成
朝代：元

谁把琪花散碧霄，千岩万壑总琼瑶。支颐正好吟诗句，莫遣东风一夜消。霏霏暝色满山城，隐隐岩扉带晚晴。试问仙人何处是，数声樵唱不胜情。朵朵芙蓉倚碧天，溪光岚影蔼晴烟。望中佳致堪图画，疑在匡庐五老前。滚滚桃花浪拍空，茫茫东去势何雄。禹门三级浑如许，应有潜鳞此化龙。曾伴先生共夜阑，时留馀燄在云端。自从折桂蟾宫去，剩馥残膏几岁寒。雪满长空月满楼，鼓钟声里夜光浮。悬知老衲无馀事，长祝皇图亿万秋。扁舟一叶任西东，烟水微茫处处同。钓罢归来无个事，数声欸乃夕阳中。潺潺石滩急如弦，灵物曾从此处眠。最是短篷烟雨里，长歌一曲水连天。
松江欸乃题李复礼松江渔者图卷
作者：黄镇成
朝代：元

松江渡头开钓船，松江水碧秋粘天。夜来酒醒山月上，祗在芦花深处眠。钓鱼莫钓斑子肥，榜舟莫近彭郎矶。矶头日日风和雨，彭郎吹浪湿人衣。
松江欸乃题李复礼松江渔者图卷·其一
作者：黄镇成
朝代：元

松江渡头开钓船，松江水碧秋粘天。夜来酒醒山月上，祗在芦花深处眠。
松江欸乃题李复礼松江渔者图卷·其二
作者：黄镇成
朝代：元

钓鱼莫钓斑子肥，榜舟莫近彭郎矶。矶头日日风和雨，彭郎吹浪湿人衣。
柯亭
作者：黄镇成
朝代：元

金碧楼台宅梵王，柯亭无处问中郎。何当截取如椽干，吹起昆丘紫凤凰。
桃花岩
作者：黄镇成
朝代：元

小佥山中数块石，上出浮云几千尺。寒泉飞下绝涧响，老树倒挂苍苔壁。巨灵擘断知何年，中有古洞藏神仙。蓬莱宫阙浩杳霭，世外别有壶中天。巉岩磊磈相缘入，云雾晦冥光景集。丹房石室净无尘，虎攫龙拿半空湿。山人旧说桃花岩，山高水绝无由探。我来正值岩花发，长啸独倚春风酣。同游雅士贪幽趣，自斸山云烧笋具。两山流水一川花，依稀似是桃源处。世上纷纷吹战尘，山中道人都不闻。欲从君住不可得，一声孤鹤唳空云。
樵阳八咏用陈教和周东圃韵 其一 五曲精庐
作者：黄镇成
朝代：元

歌棹曾穷九曲源，精庐迢递隐屏前。閒寻五曲樵溪上，三十六峰秋满船。
樵阳八咏用陈教和周东圃韵 其七 樵岚秋稼
作者：黄镇成
朝代：元

樵溪水出莲花山，平畴䆉稏白云寒。田家太平岂有象，社酒鸡豚常尽欢。
樵阳八咏用陈教和周东圃韵 其三 石鼓松风
作者：黄镇成
朝代：元

蛟鼍斫断藓痕斑，万壑萧萧响佩环。溪馆梦回山月冷，满天秋影韵珊珊。
樵阳八咏用陈教和周东圃韵 其二 万峰梵刹
作者：黄镇成
朝代：元

云馆高车最上峰，遥林清逼翠微宫。下方尘土不可到，五色日丽扶桑东。
樵阳八咏用陈教和周东圃韵 其五 北桥春舫
作者：黄镇成
朝代：元

北桥桥下春水生，画桡两两蛟龙争。晚风楼畔珠帘捲，倚棹何人听玉笙。
樵阳八咏用陈教和周东圃韵 其八 熙春朝阳
作者：黄镇成
朝代：元

会景亭西晓独登，晨曦一上万山清。满城桃李春如绣，人在金鳌顶上行。
樵阳八咏用陈教和周东圃韵 其六 西塔暮钟
作者：黄镇成
朝代：元

山外斜阳紫翠浮，相轮无影半空秋。晚钟吹落人间去，一抹青烟澹未收。
樵阳八咏用陈教和周东圃韵 其四 丹台梅月
作者：黄镇成
朝代：元

羽客丹成去此台，独闻笙鹤夜归来。几回欲问台边月，晴雪梅花冷自开。
樵阳八咏用陈教和周东圃韵·五曲精庐
作者：黄镇成
朝代：元

歌棹曾穷九曲源，精庐迢递隐屏前。閒寻五曲樵溪上，三十六峰秋满船。云馆高车最上峰，遥林清逼翠微宫。下方尘土不可到，五色日丽扶桑东。蛟鼍斫断藓痕斑，万壑萧萧响佩环。溪馆梦回山月冷，满天秋影韵珊珊。羽客丹成去此台，独闻笙鹤夜归来。几回欲问台边月，晴雪梅花冷自开。北桥桥下春水生，画桡两两蛟龙争。晚风楼畔珠帘捲，倚棹何人听玉笙。山外斜阳紫翠浮，相轮无影半空秋。晚钟吹落人间去，一抹青烟澹未收。樵溪水出莲花山，平畴䆉稏白云寒。田家太平岂有象，社酒鸡豚常尽欢。会景亭西晓独登，晨曦一上万山清。满城桃李春如绣，人在金鳌顶上行。
江仲谦恒德堂
作者：黄镇成
朝代：元

江君世令族，家在君山阳。君山四千仞，上有白玉床。云气出阴壑，灵苗产阳冈。仙人时往来，石室留禁方。江君往得之，归为恒德堂。九转空青砂，沃以神楼汤。散入刀圭匕，冬炎夏清凉。夭阏一以全，吾心乃夷康。四海患痿痹，齐民生痏疮。国医敢束手，忍视全膏肓。大山多灵药，食之可年长。安得往从君，吹笙住药房。
清风逆旅
作者：黄镇成
朝代：元

系马门前日正亭，与君相见问知名。感君意气似相识，聊赠木桃将远情。妾家本在湘江住，湘江水深归路长。闻君有便过湘水，凭寄音书还故乡。
清风逆旅·其一
作者：黄镇成
朝代：元

系马门前日正亭，与君相见问知名。感君意气似相识，聊赠木桃将远情。
清风逆旅·其二
作者：黄镇成
朝代：元

妾家本在湘江住，湘江水深归路长。闻君有便过湘水，凭寄音书还故乡。
游麻姑偶题
作者：黄镇成
朝代：元

借得丹炉煮石泉，楼居一日近神仙。偶然吹笛下山去，又过人间五百年。
游麻姑山用蒋师文韵
作者：黄镇成
朝代：元

紫雾龙鸾月里游，白银宫殿海中洲。麻姑宴罢坛犹在，葛令丹成井独留。滴雨浮岚空翠晚，飞花散玉瀑帘秋。谁能共食金光草，来住仙家十二楼。
湖广提举黄子肃挽诗
作者：黄镇成
朝代：元

太史周南久滞留，俄闻归榇有孤舟。人间化鹤轻千岁，天上骑鲸隘九州。汉水悠悠红树晚，闽山寂寂白云秋。诗宗密印谁相付，宿草青青有首丘。
王伯原千叶海棠
作者：黄镇成
朝代：元

幽亭背喧郭，嘉植标海棠。秾姿晓露靓，缛艳晴晖光。三萼布层蕤，一株殊众芳。潇洒坐中人，留连花下觞。高歌送白日，起舞炫红妆。持以赠佳赏，聊报五云章。
用韵酬涂启仁傅钧永午日联句兼饷余酒
作者：黄镇成
朝代：元

西江回棹溯烟涛，南谷登楼碧四遭。两戒山河随蜡屐，十年风雨重绨袍。樽开北海云鲸浪，句秃中山月兔毫。更忆迂翁伴仙客，遣分朋酒慰离骚。
用鹫峰师韵送涧泉上人游方十首 其一 天台
作者：黄镇成
朝代：元

天台山上綵虹桥，山下桃花带露飘。仙客云霞迷旧路，化人宫殿现层霄。穿林夜气香为盖，冠岭晨光锦作标。若到上方应住锡，遥闻法鼓动春潮。
用鹫峰师韵送涧泉上人游方十首 其七 钟山
作者：黄镇成
朝代：元

一上钟山万虑消，虚空楼阁翠岧峣。金陵郁郁帝王宅，天堑悠悠南北朝。月满石城秋似水，风高淮浦夜生潮。未应便作乘芦去，且听仙人碧玉箫。
用鹫峰师韵送涧泉上人游方十首 其三 补陀
作者：黄镇成
朝代：元

潮音海洞石盘陀，送子东游奈别何。日上扶桑天不远，云连析木地无多。水王献宝开丹穴，星使通槎泛白波。见说蓬莱清浅处，便从鹏翼起秋河。
用鹫峰师韵送涧泉上人游方十首 其九 峨眉
作者：黄镇成
朝代：元

峨眉楼阁现虚空，玉宇高寒上界同。茶鼎夜烹千古雪，花幡晨动九天风。云连太白开中夏，月绕重玄宅大雄。师去想无登陟远，祗应飞锡验神通。
用鹫峰师韵送涧泉上人游方十首 其二 雁荡
作者：黄镇成
朝代：元

雁山钟磬半空闻，雪岭霞城此地分。金塔影浮沧海月，宝台光绕梵天云。禅机已熟能传印，世网难婴易解纷。更上孤峰看瀑布，愿将馀沥湔妖氛。
用鹫峰师韵送涧泉上人游方十首 其五 庐山
作者：黄镇成
朝代：元

庐阜山阳几胜游，朅来重为虎溪留。千寻瀑布云霞冷，九派江流日月浮。白鹿盘盘高洞晓，黄花采采故园秋。东南更有名蓝在，莫道诸方讯已周。
用鹫峰师韵送涧泉上人游方十首 其八 灵隐
作者：黄镇成
朝代：元

路入西山窈复深，法筵应有圣僧临。两峰塔影天垂盖，千佛林光地布金。牛笛倘逢圆泽语，龙宫还见阆仙吟。空中曳曳藏云洞，水乐泠泠奏八音。
用鹫峰师韵送涧泉上人游方十首 其六 五台
作者：黄镇成
朝代：元

去礼文殊宝刹开，倚空峦岫郁崔嵬。金函奉旨传香至，白㲲图形载法来。心镜象悬天外月，教筵狮吼地中雷。还将拂子閒拈起，更上翻经第一台。
用鹫峰师韵送涧泉上人游方十首 其六 五台
作者：黄镇成
朝代：元
体裁：七言律诗

去礼文殊宝刹开，倚空峦岫郁崔嵬。金函奉旨传香至，白氎图形载法来。心镜象悬天外月，教筵狮吼地中雷。还将拂子閒拈起，更上翻经第一台。
用鹫峰师韵送涧泉上人游方十首 其十 五山
作者：黄镇成
朝代：元

浮杯东渡海门潮，鹫岭玄关路匪遥。十载江湖曾惯历，五山风月自相招。呼猿洞口行双涧，放鹤亭边入断桥。直到妙高峰上望，昙华天雨满烟霄。
用鹫峰师韵送涧泉上人游方十首 其四 衡岳
作者：黄镇成
朝代：元

身随衡岳片云来，南极朱陵洞府开。八桂山川瞻鸟道，九疑风雨湿龙堆。使华今日严圭币，祖印何年剪草莱。直到无生参学毕，逢人遮莫说轮回。
用鹫峰师韵送涧泉上人游方十首·天台
作者：黄镇成
朝代：元

天台山上綵虹桥，山下桃花带露飘。仙客云霞迷旧路，化人宫殿现层霄。穿林夜气香为盖，冠岭晨光锦作标。若到上方应住锡，遥闻法鼓动春潮。雁山钟磬半空闻，雪岭霞城此地分。金塔影浮沧海月，宝台光绕梵天云。禅机已熟能传印，世网难婴易解纷。更上孤峰看瀑布，愿将馀沥湔妖氛。潮音海洞石盘陀，送子东游奈别何。日上扶桑天不远，云连析木地无多。水王献宝开丹穴，星使通槎泛白波。见说蓬莱清浅处，便从鹏翼起秋河。身随衡岳片云来，南极朱陵洞府开。八桂山川瞻鸟道，九疑风雨湿龙堆。使华今日严圭币，祖印何年剪草莱。直到无生参学毕，逢人遮莫说轮回。庐阜山阳几胜游，朅来重为虎溪留。千寻瀑布云霞冷，九派江流日月浮。白鹿盘盘高洞晓，黄花采采故园秋。东南更有名蓝在，莫道诸方讯已周。去礼文殊宝刹开，倚空峦岫郁崔嵬。金函奉旨传香至，白㲲图形载法来。心镜象悬天外月，教筵狮吼地中雷。还将拂子閒拈起，更上翻经第一台。一上钟山万虑消，虚空楼阁翠岧峣。金陵郁郁帝王宅，天堑悠悠南北朝。月满石城秋似水，风高淮浦夜生潮。未应便作乘芦去，且听仙人碧玉箫。路入西山窈复深，法筵应有圣僧临。两峰塔影天垂盖，千佛林光地布金。牛笛倘逢圆泽语，龙宫还见阆仙吟。空中曳曳藏云洞，水乐泠泠奏八音。峨眉楼阁现虚空，玉宇高寒上界同。茶鼎夜烹千古雪，花幡晨动九天风。云连太白开中夏，月绕重玄宅大雄。师去想无登陟远，祗应飞锡验神通。浮杯东渡海门潮，鹫岭玄关路匪遥。十载江湖曾惯历，五山风月自相招。呼猿洞口行双涧，放鹤亭边入断桥。直到妙高峰上望，昙华天雨满烟霄。
畏日
作者：黄镇成
朝代：元

畏日不肯没，秋暑过于夏。孱躯受炎熇，感疾未能瘥。金钱买药裹，寝处不遑暇。每怀逃林泉，无地安茅舍。南山在绝顶，佛屋古松下。流水挟双涧，清飙拂崇榭。我欲往从之，僧榻仍可借。俯观尘世中，挥手一高谢。
登南山兰若
作者：黄镇成
朝代：元

开基凌绝顶，居与鹿为群。一径落红叶，万山生白云。石梁秋藓合，茶灶午泉分。此地多苓术，长应侣隐君。
直沽客
作者：黄镇成
朝代：元

直沽客，作客江南又江北。自从兵甲满中原，道路艰难来不得。今年却趁直沽船，黑洋大海波连天。顺风半月到闽海，只与七州通卖买。呜呼江南江北不可通，只有海船来海中。海中多风多贼徒，未知来年来得无。
看泉
作者：黄镇成
朝代：元

竹树柴门古，重阴胸女萝。徘徊溪径曲，瀑布下岩阿。
石桥山
作者：黄镇成
朝代：元

散策南山下，逶迤登石桥。五涉曲涧水，两山郁岧峣。夤缘度绝壁，攀萝俯山椒。悬瀑泻层崖，冰华垂空飘。盘纡上石磴，天梯飐回飙。厕足得平地，耸身凌丹霄。入谷烟霞深，松竹声萧萧。会当发天秘，剪此荆榛条。结屋栖白云，览瞩千峰遥。土沃既宜耕，山深仍可樵。因之习天游，已足远世嚣。悠然万物表，我隐谁能招。
社日
作者：黄镇成
朝代：元

嶂隐层层树，溪流片片花。看云连石室，听雨满山家。目短书疑字，牙疏饭怯砂。日长初试水，分得社前茶。